CELEX: 52011PC0315
Language: da
Date: 2011-06-01
Title: Forslag til EUROPA-PARLAMENTETS OG RÅDETS FORORDNING om europæisk standardisering og om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/105/EF og 2009/23/EF

|
			
		
		
		52011PC0315
		
			Forslag til EUROPA-PARLAMENTETS OG RÅDETS FORORDNING om europæisk standardisering og om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/105/EF og 2009/23/EF /* KOM/2011/0315 endelig udg. */
			
				
		
		
			
			   	BEGRUNDELSE
1. Baggrund for forslaget
·      Begrundelse og formål
Europæisk standardisering er resultatet af et
frivilligt samarbejde mellem industrien, offentlige myndigheder og andre
interesseparter, der samarbejder inden for et system baseret på åbenhed, gennemsigtighed
og konsensus. For den europæiske industri sammenfatter standarder den bedste
praksis inden for et bestemt område, fordi de indeholder alle de deltagende
aktørers kollektive ekspertise. 
I fremtiden vil europæisk standardisering
spille en meget vigtig rolle på en lang række forskellige områder, der er mere
vidtrækkende end i dag, lige fra at understøtte den europæiske konkurrenceevne,
beskytte forbrugerne, forbedre adgangen for handicappede og ældre og til at
tackle problemerne i forbindelse med klimaændringer. For at kunne reagere
hurtigt på de behov, der opstår inden for alle områder, er det nødvendigt med
et omfattende, inklusivt, effektivt og teknisk up-to-date europæisk
standardiseringssystem. Dette system vil bygge videre på det eksisterende
systems stærke sider, men skal også være fleksibelt og skal kunne reagere på
fremtidige udfordringer, efterhånden som de opstår. 
I "EUROPA 2020 - En strategi for
intelligent, bæredygtig og inklusiv vækst" [COM(2010)2020] understregede
Kommissionen nødvendigheden af at forbedre metoden til fastlæggelse af
standarder og anvendelsen af standarder i Europa for at styrke europæiske og
internationale standarder til fordel for den europæiske industris
konkurrenceevne på lang sigt og for at kunne opfylde vigtige politikmål inden
for områder som e-forvaltning, e-sundhed og e-tilgængelighed.
Den 21. oktober 2010 vedtog Europa-Parlamentet
en rapport om fremtiden for europæisk standardisering [A7-0276/2010], hvori det
hed, at en revision af europæisk standardisering skulle fastholde de mange
fordele ved det nuværende system, udbedre dets mangler og skabe den rette
balance mellem de europæiske, de nationale og de internationale dimensioner.
Desuden anerkendes det i rapporten, at interoperabilitet er afgørende for innovation
og konkurrenceevne, navnlig i ikt-sektoren.
I Kommissionens meddelelse af 13. april 2011 "Akten
for det indre marked - Tolv løftestænger til at skabe vækst og øget tillid"
indgår udvidelsen af det europæiske standardiseringssystem til at omfatte tjenesteydelser
i de tolv prioriterede aktioner, der skal vedtages af EU-institutionerne før
udgangen af 2012.
·      Generel baggrund
Standarder og standardisering er meget
effektive politikværktøjer for EU. Selv om standarder og standardisering har
meget bredere fordele for den europæiske økonomi, bruges de som
politikinstrumenter til bl.a. at sikre, at det indre marked for varer fungerer,
at netværk og systemer er interoperable, især inden for ikt, at der er et højt
niveau af forbruger- og miljøbeskyttelse og mere innovation og social
integration.
Standarder er uundværlige i det digitale
samfund med hensyn til at sikre netværks og systemers interoperabilitet, især
inden for ikt. I et samfund, hvor det digitale er drivkraften, anvendes
ikt-løsninger i alle økonomiske sektorer og i vores dagligliv. Ikt-løsninger,
applikationer og tjenester skal kunne kommunikere med hinanden. De skal være
interoperable. Interoperabilitet kræver standarder 
Europæiske standarder spiller en meget vigtig
rolle for, hvordan det indre marked for industriprodukter fungerer. Europæiske
standarder erstatter nationale standarder, der ofte er i strid med hinanden,
hvilket kan skabe hindringer for adgangen til et nationalt marked. 
For så vidt angår denne forordning er der 2
typer standarder. Europæiske standarder udarbejdet på Kommissionens anmodning
på grundlag af et såkaldt "mandat", som de europæiske
standardiseringsorganer anmodes om at udarbejde, og andre europæiske
standarder, der er udarbejdet på initiativ af andre aktører (virksomheder, nationale
standardiseringsorganer, interesseparter osv.). 
Nærværende forslag tager fat på tre
hovedproblemer.
1. I en verden og et samfund, der ændrer sig
hurtigt, især inden for sektorer, der er kendetegnet ved meget korte
produktlevetider og produktudviklingscyklusser, skal standarderne holde trit
med den hurtige teknologiske udvikling. Nogle interesseparter anfører, at hele
processen med skabelsen af europæiske standarder udarbejdet på Kommissionens
anmodning er for langsom. Den største negative konsekvens af en langsom proces
for fastlæggelse af standarder er, at modstridende nationale standarder
fastholdes, hvilket kan skabe tekniske hindringer i forsyningskæden eller
handelshindringer, hvis en national standard anvendes som et protektionistisk
instrument. En anden konsekvens er, at hvis der ikke findes harmoniserede
standarder, kan erhvervslivet ikke anvende en relevant standard til at skabe
formodning om overensstemmelse, men skal påvise overensstemmelse med de
væsentlige krav i overensstemmelse med det overensstemmelsesvurderingsmodul,
der er fastsat i den gældende EU-lovgivning. I begge tilfælde forhindres
virksomhederne i at undgå de omkostninger, der opstår som følge af
fragmenteringen af det indre marked eller procedurerne i forbindelse med overensstemmelsesvurdering.
Modstridende nationale standarder eller manglende harmoniserede standarder
medfører højere transaktionsomkostninger og højere omkostninger pr. enhed,
fordi det er nødvendigt at fremstille uensartede produktpartier. Industrien
reagerer på denne situation ved at etablere uformelle standardiseringskanaler
til hurtig udvikling af tekniske specifikationer for at sikre
interoperabilitet, og disse opnår international rækkevidde.
2. Små og mellemstore virksomheder (SMV)
oplever en række problemer med hensyn til standarder og standardisering. Et af
de vigtigste problemer ifølge mange interesseparter er, at SMV'erne generelt er
underrepræsenteret i standardiseringsarbejdet, især på europæisk plan. Desuden
vedrører standarder ofte borgernes sikkerhed og velvære, netværks effektivitet,
miljøet og andre områder for offentlig politik. Selv om standarder spiller en
vigtig rolle i samfundet, er samfundets relevante interesseparter ikke i
tilstrækkelig grad integreret i standardiseringsprocessen i EU. For at tage fat
på problemet med utilstrækkelig repræsentation af SMV'er og samfundets
interesseparter i standardiseringsarbejdet betales der finansielle bidrag til
organisationer, der repræsenterer SMV'er og samfundets interesseparter.
Kriterierne for at kunne modtage disse bidrag, betingelserne for deres
anvendelse og type af finansielle bidrag er meget forskellige. Nogle
organisationer modtager tilskud til aktioner, mens andre modtager
driftstilskud. Den mest negative konsekvens af SMV’ernes og samfundets interesseparters
utilstrækkelige deltagelse er disses manglende indflydelse på processen. 
3. Inden for ikt er der mange af de
standarder, der sikrer interoperabilitet, der ikke er udarbejdet af ESO’erne,
men af andre organisationer, der udvikler standarder (herefter benævnt "globale
fora og konsortier"). Et konkret eksempel er standarder vedrørende
Internet og World Wide Web. Primært som følge af mangel på specialiseret
ekspertise dækker de traditionelle standardiseringsorganisationer ikke
ikt-området, og derfor foregår en stor del af det globale
ikt-standardiseringsarbejde uden for det formelle europæiske og internationale
standardiseringssystem. I øjeblikket er det kun muligt i exceptionelle tilfælde
at henvise til "foras og konsortiers standarder" i forbindelse med
offentlige indkøbskontrakter, der er underlagt direktiv 2004/18/EF. Da disse
standarder som sådan ikke passer ind i nogen af de kategorier af standarder,
som offentlige myndigheder må henvise til ved indkaldelse af bud, vil
forsigtige offentlige myndigheder afstå fra at henvise til disse standarder.
Konsekvensen er, at de ikt-produkter, som de indkøber, måske ikke interoperable
med ikt indkøbt af andre myndigheder. Dette problem forhindrer ofte offentlige
myndigheder i at fastlægge deres ikt-strategier og -arkitektur, herunder
interoperabilitet på tværs af grænserne mellem organisationer. 
·      Gældende bestemmelser på området
Forslaget erstatter en del af direktiv
98/34/EF og ophæver afgørelse nr. 1673/2006/EF og beslutning nr. 87/95/EØF. 
·      Overensstemmelse med andre EU-politikker og -mål
Dette initiativ implementerer Europa 2020
flagskibsinitiativerne vedrørende innovation i EU [KOM(2010)546],
industripolitik [KOM(2010)614], en digital dagsorden for Europa [KOM(2010)245]
og et ressourceeffektivt Europa [KOM(2011)21]. Det implementerer også akten for
det indre marked [KOM(2011)206] og handicapstrategien 2010-2020 [KOM(2010)636].
Det er også en del af et strategisk initiativ i Kommissionens arbejdsprogram
2011.
2. Resultater af konsekvensanalyser og høringer af
interesseparter
·      Høring af interesseparter
Høringsmetoder, hovedmålgrupper og
respondenternes overordnede profil
I 2009 og 2010 blev der gennemført to
generelle offentlige høringer, og i 2010 blev der også gennemført en mere
specifik høring af europæiske standardiseringsorganisationer, nationale
standardiseringsorganer, stakeholderorganisationer samt fora og konsortier. I
2009 blev hvidbogen "om modernisering af ikt—standardisering i EU - vejen
frem" vedtaget.
Desuden bygger denne forordning på arbejde
udført af en uafhængig ekspertgruppe "Expert Panel for the Review of the
European Standardisation System (EXPRESS)", som var sammensat af 30
eksperter fra europæiske, nationale og internationale
standardiseringsorganisationer, industrien, SMV’erne, ngo’er, fagforeninger,
den akademiske verden, fora og konsortier og offentlige myndigheder fra
medlemsstaterne. EXPRESS leverede sin rapport "Standardisation for a
competitive and innovative Europe: a vision for 2020" til
Europa-Kommissionen i februar 2010. 
Sammendrag af svarene og af, hvordan der
er taget hensyn til dem
Reaktionerne på høringerne, hvidbogen om "modernisering
af ikt-standardisering i EU – vejen frem", EXPRESS-rapporten "
Standardisation for a competitive and innovative Europe: a vision for 2020"
og rapporten fra Europa-Parlamentet udgør grundlaget for de politikløsninger,
der blev udvalgt i sidste ende. 
Der fandt en åben internethøring sted fra den
23.3.2010 til den 21.5.2010. Kommissionen modtog 483 svar. Der er adgang til
resultaterne på adressen
http://ec.europa.eu/enterprise/policies/european-standards/public-consultation/index_en.htm.
·      Ekspertbistand
Der var ikke behov for ekstern ekspertbistand.
·     
Konsekvensanalyse
Konsekvensanalysen og resuméet giver et
overblik over de forskellige løsningsmodeller. 
Kun kombinationen af løsningsmodel 1.A
(frister for levering af europæiske standarder) og 1.C (transparente og
forenklede procedurer for harmoniserede standarder og andre europæiske
standarder udarbejdet på Kommissionens anmodning), og løsningsmodel 2.C
(styrkelse af den stilling, som organisationer, der repræsenterer SMV'erne og
samfundets interesseparter, har i de europæiske standardiseringsorganer, ved at
indføre muligheden for driftstilskud) og 3.B (henvisninger til "foras og
konsortiers standarder" i offentlige indkøb) opfylder kriterierne for
gennemslagskraft, effektivitet og konsekvens. Derfor udgør disse 4
løsningsmodeller grundlaget for forslaget.
Kommissionen har gennemført en
konsekvensanalyse som anført i arbejdsprogrammet. Rapporten herom kan ses på
http://ec.europa.eu/enterprise/policies/european-standards/index_en.htm.
3. Forslagets juridiske indhold
·      Resumé af forslaget
1. Samarbejdet mellem nationale
standardiseringsorganer vil blive mere gennemsigtigt.
2. Anvendelsen af standarder udviklet af andre
organisationer inden for området informations- og kommunikationsteknologi vil
blive mulig i offentlige indkøb, hvis disse standarder opfylder en række
kriterier, der er baseret på WTO-principperne for internationale
standardiseringsprocesser, inden for områder, hvor der ikke findes europæiske
standarder, hvor europæiske standarder ikke har vundet indpas på markedet,
eller hvor disse standarder er blevet forældede.
3. Planlægningen forbedres: Kommissionen vil
udarbejde et årligt arbejdsprogram, som vil fastlægge prioriteterne for
europæisk standardisering og de påkrævede mandater. 
4. SMV’er og samfundets interesseparter bør
være bedre repræsenteret i europæisk standardisering, og den finansielle støtte
til organisationer, der repræsenterer SMV’er og samfundets interesseparter, vil
blive sikret.
5. En reduktion af den administrative byrde,
der påføres Kommissionen og de europæiske standardiseringsorganisationer,
f.eks. gennem muligheden for en klar forenkling af faste beløb, der klart er
adskilt fra en kontrol af faktiske gennemførelsesomkostninger. Dette forslag er
et yderligere skridt i retning af et resultatbaseret system baseret på
identificeringen af vedtagne indikatorer og målsætninger (outputs og
resultater). Hastigheden og effektiviteten af standardfastlæggelsesprocessen
kunne udgøre et sådant mål.
6. Selv om europæiske standarder allerede i
vidt omfang anvendes inden for transport og logistik, posttjenester og
elektroniske kommunikationsnetværk, har de frivillige europæiske standarder spillet
en mindre fremtrædende rolle i forbindelse med gennemførelsen af det indre
marked for tjenesteydelser. Forslaget omfatter derfor tjenesteydelsesstandarder
inden for dets anvendelsesområde for at give Kommission mulighed for at udstede
mandater med anmodning om udarbejdelse af europæiske tjenesteydelsesstandarder
og for at finansiere en del af omkostningerne til denne udarbejdelse. 
·      Retsgrundlag
Artikel 114 TEUF
·      Nærhedsprincippet
Nærhedsprincippet finder anvendelse, for så
vidt som forslaget ikke hører ind under EU's enekompetence.
Målene i forslaget kan ikke i tilstrækkelig
grad opfyldes af medlemsstaterne af følgende grund(e).
Europæisk standardisering understøtter
europæiske lovgivning om det indre marked og bidrager til at forbedre den
europæiske industris konkurrenceevne. Harmonisering af produktstandarder på
europæisk niveau fjerner tekniske handelshindringer, som kan opstå som følge af
modstridende nationale standarder. Problemer vedrørende standardisering på
europæisk niveau kræver derfor en løsning på europæisk niveau. 
En indsats på EU-plan vil af nedenstående
grund(e) være et mere effektivt redskab til at nå målene med forslaget:
Målet om at sikre et velfungerende indre
marked ved at mindske de hindringer for samhandelen inden for EU, der opstår
som følge af forskellige nationale produktstandarder, vil ikke i tilstrækkelig
grad kunne nås af medlemsstaterne. Det blev derfor i lyset af problemets omfang
og virkninger fundet hensigtsmæssigt i overensstemmelse med nærhedsprincippet
at nå dette mål på EU-niveau.
Europæiske standarder spiller en meget vigtig
rolle for, hvordan det indre marked for industriprodukter fungerer. Europæiske
standarder erstatter nationale standarder, der ofte er i strid med hinanden,
hvilket kan skabe hindringer for adgangen til et nationalt marked.
Harmoniserede standarder sikrer, at produkterne opfylder de væsentlige krav som
fastsat i EU-lovgivningen. Overensstemmelse med en "harmoniseret"
europæisk standard garanterer, at produkter opfylder det krævede
sikkerhedsniveau. Brugen af harmoniserede standarder er dog stadig frivillig,
og en fabrikant kan anvende enhver anden teknisk løsning, som påviser, at den
pågældendes produkt opfylder de væsentlige krav. 
I forbindelse med konsekvensanalyseprocessen
blev mange ikke-lovgivningsmæssige løsningsmodeller forkastet af
nærhedsprincipielle årsager, jf. de nærmere detaljer i konsekvensanalysen.
Derfor opfylder forslaget nærhedsprincippet.
·      Proportionalitetsprincippet
Forslaget er i overensstemmelse med
proportionalitetsprincippet af følgende grunde:
Forslaget vedrører kun funktionen af
standardisering på europæisk niveau og samarbejdet mellem nationale
standardiseringsorganer for at undgå modstridende nationale standarder. 
Forslaget medfører ikke nye administrative
byrder for økonomiske aktører, nationale, regionale og lokale myndigheder eller
borgerne. 
·     
Reguleringsmiddel/reguleringsform
Foreslået middel: forordning.
Andre midler vil ikke være hensigtsmæssige af
følgende grund(e):
De foreslåede løsninger samt
forenklingsaspekterne kræver ikke en ændring af medlemsstaternes lovgivning.
Dette middel vedrører kun de europæiske standardiseringsorganisationer,
samarbejdet mellem de nationale standardiseringsorganer, inddragelsen af
organisationer, der repræsenterer SMV'er og samfundets interesseparter, og
Kommissionen. Et direktiv ville derfor ikke være et velegnet middel i dette
tilfælde. 
Retsakten skal finde generel anvendelse, især
for så vidt angår den del, der vedrører standarder fra fora og konsortier, der
anvendes ved indkøb, og som skal finde direkte anvendelse i alle medlemsstater.
Desuden skal retsakten indeholde en række forpligtelser, som finder direkte
anvendelse på de europæiske standardiseringsorganisationer, organisationer, der
repræsenterer SMV'er og samfundets interesseparter, og Kommissionen. Den mest
hensigtsmæssige retsakt er derfor en forordning. Alternative løsninger ville
ikke have været tilstrækkeligt til at nå de foreslåede mål.
4. Virkning for budgettet
De budgetmæssige konsekvenser er beskrevet i
finansieringsoversigten.
5. Yderligere oplysninger
·      Forenkling
Forslaget indebærer en forenkling af
lovgivningen.
Standardisering vil blive udvidet til at
omfatte tjenesteydelser. Den finansielle styring vil blive forenklet. Nærmere
oplysninger findes nedenfor.
Forslaget indgår i Kommissionens rullende
program for ajourføring og forenkling af EU-retten og i dens arbejds- og
lovgivningsprogram under referencen 2010/ENTR/0021.
·      Ophævelse af gældende lovgivning
Vedtagelse af forslaget vil indebære ophævelse
af gældende retsforskrifter.
·      Fornyet gennemgang/revision/udløbsklausul
Forslaget omfatter en klausul om fornyet
gennemgang.
·      Det Europæiske Økonomiske Samarbejdsområde
Den foreslåede retsakt er EØS-relevant og bør
derfor omfatte hele EØS-området.
·      Nærmere beskrivelse af forslaget
Dette forslag har til formål at revidere og
sammenskrive:
1. Rådets beslutning 87/95/EØF om
standardisering inden for informationsteknologi og telekommunikation gennem
ophævelse af næste alle dens (forældede) bestemmelser og indførelse af et nyt
system, der ved offentlige indkøb tillader brug af ikt-standarder, der er
udarbejdet af andre organisationer end europæiske
standardiseringsorganisationer.
2. Direktiv 98/34/EF om en
informationsprocedure med hensyn til tekniske standarder og forskrifter samt
forskrifter for informationssamfundets tjenester (hvorved alle artikler
vedrørende notifikation af forslag til tekniske forskrifter falder uden for
forslagets dækningsområde og forbliver uændrede) gennem følgende
foranstaltninger: Det europæiske samarbejde inden for standardisering vil blive
udvidet til at omfatte tjenesteydelser, samarbejdet mellem nationale
standardiseringsorganer vil blive mere gennemsigtigt, SMV'er og samfundets
interesseparter vil blive bedre repræsenteret inden for europæisk standardisering,
og den økonomiske støtte til organisationer, der repræsenterer SMV'er og
samfundets interesseparter, vil blive sikret.
3. Afgørelse nr. 1673/2006/EF om finansiering
af europæisk standardisering. De vigtigste principper i denne afgørelse vil
forblive uændrede, men følgende nye foranstaltninger vil blive indført i
overensstemmelse med den foreslåede nye finansforordning: en reduktion af den
administrative byrde, der påføres de operationelle tjenester og de europæiske
standardiseringsorganisationer, f.eks. gennem muligheden for en klar forenkling
af faste beløb, der klart er adskilt fra en kontrol af faktiske
gennemførelsesomkostninger. Dette forslag er et yderligere skridt i retning af
et resultatbaseret system baseret på identificeringen af vedtagne indikatorer
og målsætninger (outputs og resultater). Hastigheden og effektiviteten i
processen til fastsættelse af standarder udgør et sådant mål.
2011/0150 (COD)
Forslag til
EUROPA-PARLAMENTETS OG RÅDETS FORORDNING
om europæisk standardisering og om ændring af
Rådets direktiv 89/686/EØF og 93/15/EØF og Europa-Parlamentets og Rådets
direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF,
2007/23/EF, 2009/105/EF og 2009/23/EF
(EØS-relevant tekst)
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 114, 
under henvisning til forslag fra
Europa-Kommissionen,
efter fremsendelse af forslaget til
lovgivningsmæssig retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[1],
efter den almindelige lovgivningsprocedure, og
ud fra følgende betragtninger:
(1)              
Det vigtigste formål med standardisering er
fastlæggelsen af frivillige tekniske specifikationer eller kvalitetsspecifikationer,
som nuværende eller fremtidige produkter, produktionsprocesser eller
tjenesteydelser kan være i overensstemmelse med. Standardisering kan vedrøre
forskellige områder, såsom standardisering af et bestemt produkts forskellige
kvaliteter eller størrelser eller tekniske specifikationer på produkt- eller
tjenestemarkeder, hvor det er vigtigt, at produkterne er driftskompatible med
andre produkter eller systemer. 
(2)              
Europæisk standardisering er også med til at
forbedre virksomhedernes konkurrenceevne, især ved at fremme fri bevægelighed
for varer og tjenesteydelser, netværks interoperabilitet, kommunikationsmidler,
teknologisk udvikling og innovation. Standardisering har betydelige positive
økonomiske virkninger, f.eks. ved at fremme den økonomiske integration på det
indre marked og udviklingen af nye og bedre produkter eller markeder og bedre
forsyningsbetingelser. Standarder skærper normalt konkurrencen og mindsker
produktions- og salgsomkostningerne og gavner dermed økonomien som helhed. Standarder
kan opretholde og forbedre kvaliteten, give information og sikre
interoperabilitet og kompatibilitet og derved øge værdien for forbrugerne.
(3)              
Europæiske standarder bør fortsat vedtages af de
europæiske standardiseringsorganer, dvs. Den Europæiske Standardiseringsorganisation
(CEN), Den Europæiske Komité for Elektronisk Standardisering (CENELEC) og Det
Europæiske Standardiseringsinstitut for Telekommunikation (ETSI). 
(4)              
Europæiske standarder spiller en meget vigtig rolle
i det indre marked, først og fremmest gennem formodning om overensstemmelse for
produkter, der bringes i omsætning, med de væsentlige krav til disse produkter
som fastlagt i EU's harmoniseringslovgivning.
(5)              
Europæisk standardisering er reguleret inden for en
særlig lovgivningsramme, der består af tre forskellige retsakter, nemlig
Europa-Parlamentets og Rådets direktiv 98/34/EF af 22. juni 1998 om en
informationsprocedure med hensyn til tekniske standarder og forskrifter samt
forskrifter for informationssamfundets tjenester[2],
Europa-Parlamentets og Rådets afgørelse nr. 1673/2006/EF af
24. oktober 2006 om finansiering af europæisk standardisering[3] og Rådets beslutning 87/95/EØF
af 22. december 1986 om standardisering inden for informationsteknologi og
telekommunikation[4].
De nuværende lovgivningsrammer er imidlertid ikke længere på højde med den
udvikling, der har fundet sted inden for europæisk standardisering de sidste
årtier. Lovgivningsrammen bør derfor forenkles og tilpasses for at dække de nye
aspekter i forbindelse med standardisering og tage hensyn til den seneste
udvikling og fremtidige udfordringer inden for europæisk standardisering. Dette
vedrører især den øgede udvikling af standarder for tjenesteydelser og
udviklingen af andre standardiseringsprodukter end formelle standarder.
(6)              
For at sikre, at standarder og standardisering er
effektive politikværktøjer for EU, er det nødvendigt at have et virkningsfuldt
og effektivt standardiseringssystem, som giver en fleksibel og gennemskuelig
platform for konsensusdannelse mellem alle deltagere, og som er økonomisk
levedygtigt. 
(7)              
I Europa-Parlamentets og Rådets direktiv
2006/123/EF af 12. december 2006 om tjenesteydelser i det indre marked[5] fastsættes generelle
bestemmelser, der letter udøvelse af etableringsfriheden for tjenesteydere og
den fri bevægelighed for tjenesteydelser, samtidig med at der opretholdes et
højt kvalitetsniveau for tjenesteydelser. Det forpligter medlemsstaterne til i
samarbejde med Kommissionen at tilskynde til udviklingen af frivillige
europæiske standarder med det formål at fremme kompatibiliteten mellem
tjenesteydelser leveret af udbydere i forskellige medlemsstater, oplysninger
til modtagerne og kvaliteten af tjenesteydelserne. Direktiv 98/34/EF finder dog
kun anvendelse på produkter, mens standarder for tjenesteydelser ikke udtrykkeligt
er omfattet af direktivet. Skillelinjen mellem tjenesteydelser og varer er dog
ved at blive mindre relevant i det indre marked. I praksis er det ikke altid
muligt at skelne klart mellem standarder for produkter og standarder for
tjenesteydelser. Mange produktstandarder har en tjenesteydelsesbestandel, mens
standarder for tjenesteydelser ofte også vedrører produkter. Det er derfor
nødvendigt at tilpasse lovgivningsrammen til disse nye omstændigheder ved at
udvide dens dækningsområde til standarder for tjenesteydelser.
(8)              
Udviklingen af frivillige standarder for
tjenesteydelser bør være markedsdrevet, hvorved de behov, som de økonomiske
aktører og interesseparter, der direkte eller indirekte berøres af standarden,
skal være fremherskende, og den bør tage hensyn til samfundets interesser og
være baseret på konsensus. Standarderne bør først og fremmest fokusere på
tjenesteydelser i tilknytning til produkter og processer.
(9)              
De europæiske standardiseringsorganer er undergivet
konkurrencereglerne, for så vidt som de kan betragtes som en virksomhed eller
en sammenslutning af virksomheder som omhandlet i traktatens artikel 101 og
102.
(10)          
Inden for Unionen vedtages nationale standarder af
nationale standardiseringsorganer, hvilket kan føre til modstridende standarder
og tekniske hindringer i det indre marked. Det er derfor nødvendigt for det
indre marked og for virkningen af standardiseringen i EU at bekræfte den
nuværende regelmæssige udveksling af oplysninger mellem de nationale
standardiseringsorganer og Kommissionen om igangværende og fremtidigt
standardiseringsarbejde. Denne udveksling af oplysninger bør bringes på linje
med bilag 3 til aftalen om tekniske handelshindringer, der blev godkendt ved
Rådets afgørelse 80/271/EØF af 10. december 1979 om indgåelse af de
multilaterale aftaler, der er resultatet af handelsforhandlingerne 1973 – 79[6].
(11)          
Den regelmæssige udveksling af oplysninger mellem
de nationale standardiseringsorganer, de europæiske standardiseringsorganer og
Kommissionen bør ikke forhindre standardiseringsorganerne i at opfylde andre
forpligtelser, herunder især opfyldelsen af bilag 3 i aftalen om tekniske
handelshindringer.
(12)          
Standarder kan styrke de europæiske politikker, der
skal tackle samfundets store udfordringer som klimaforandringer, bæredygtigt
ressourceforbrug, aldring og innovation generelt. Ved at være drivkraft for
udviklingen af europæiske eller internationale standarder for varer og
teknologier i disse ekspanderende markeder vil Europa kunne skabe en
konkurrencefordel for sine virksomheder og fremme handelen. 
(13)          
Standarder er vigtige værktøjer for virksomhederne,
især de små og mellemstore virksomheder (herefter benævnt SMV), som imidlertid
ikke i tilstrækkelig grad er involveret i standardiseringssystemet, så der er
en risiko for, at standarder ikke tager hensyn til SMV'ernes behov og
problemer. Det er derfor af afgørende betydning, at deres repræsentation og
deltagelse i standardiseringsprocessen forbedres, især i de tekniske udvalg.
(14)          
Europæiske standarder er af afgørende betydning for
SMV'ernes konkurrenceevne, men disse er generelt underrepræsenterede i
standardiseringsarbejdet, især på europæisk plan. Denne forordning bør derfor
sikre en passende repræsentation af SMV’er i den europæiske
standardiseringsproces gennem et organ med egnede kvalifikationer.
(15)          
Standarder kan have en bred virkning for samfundet,
især med hensyn til borgernes sikkerhed og velvære, netværks effektivitet,
miljøet, tilgængelighed og andre områder for offentlig politik. Det er derfor
nødvendigt at sikre, at samfundets interesseparters rolle og input i
udarbejdelsen af standarder styrkes gennem støtte til organisationer, der
repræsenterer forbrugerinteresser, miljøinteresser og samfundsinteresser.
(16)          
Standarder bør i størst muligt omfang tage hensyn
til varers og tjenesteydelsers miljøpåvirkninger i hele deres livscyklus.
Vigtige og offentligt tilgængelige værktøjer til evaluering af sådanne
påvirkninger gennem hele livscyklussen er blevet udviklet af Det Fælles
Forskningscenter (JRC) under Kommissionen.
(17)          
Levedygtigheden af samarbejdet mellem Kommissionen
og det europæiske standardiseringssystem afhænger af en omhyggelig planlægning
af fremtidige anmodninger om udarbejdelse af standarder. Denne planlægning vil
kunne forbedres, især gennem input fra berørte parter. Da direktiv 98/34/EF
allerede giver mulighed for at anmode de europæiske standardiseringsorganer om
at udarbejde europæiske standarder, vil det være hensigtsmæssigt at etablere en
bedre og mere gennemsigtig planlægning i form af et årligt arbejdsprogram, som
skulle indeholde en oversigt over alle anmodninger om standarder, som
Kommissionen har til hensigt at fremsende til de europæiske
standardiseringsorganer.
(18)          
Flere direktiver, der harmoniserer betingelser for
markedsføring af produkter, specificerer, at Kommissionen kan anmode om, at de
europæiske standardiseringsorganer vedtager harmoniserede europæiske
standarder, på grundlag af hvilke der formodes overensstemmelse med de gældende
væsentlige krav. Mange af disse retsakter indeholder imidlertid en lang række
bestemmelser om indsigelser mod disse standarder, når disse ikke dækker de
gældende krav eller ikke alle disse. Afvigende bestemmelser, som medfører
usikkerhed for de økonomiske aktører og de europæiske standardiseringsorganer,
findes især i Rådets direktiv 89/686/EØF af 21. december 1989 om indbyrdes
tilnærmelse af medlemsstaternes lovgivninger om personlige værnemidler[7], Rådets direktiv 93/15/EØF af
5. april 1993 om harmonisering af bestemmelserne om markedsføring af og kontrol
med eksplosivstoffer til civil brug[8],
Europa-Parlamentets og Rådets direktiv 94/9/EF af 23. marts 1994 om indbyrdes
tilnærmelse af medlemsstaternes lovgivning om materiel og sikringssystemer til
anvendelse i eksplosionsfarlig atmosfære[9],
Europa-Parlamentets og Rådets direktiv 94/25/EF af 16. juni 1994 om indbyrdes
tilnærmelse af medlemsstaternes love og administrative bestemmelser om
fritidsfartøjer[10],
Europa-Parlamentet og Rådets direktiv 95/16/EF af 29. juni 1995 om indbyrdes
tilnærmelse af medlemsstaternes lovgivning om elevatorer[11], Europa-Parlamentets og Rådets
direktiv 97/23/EF af 29. maj 1997 om indbyrdes tilnærmelse af medlemsstaternes
lovgivning om trykbærende udstyr[12],
Europa-Parlamentets og Rådets direktiv 2004/22/EF af 31. marts 2004 om
måleinstrumenter[13],
Europa-Parlamentets og Rådets direktiv 2007/23/EF af 23. maj 2007 om
markedsføring af pyrotekniske artikler[14],
Europa-Parlamentets og Rådets direktiv 2009/105/EF af 16. september 2009 om
simple trykbeholdere[15],
Europa-Parlamentets og Rådets direktiv 2009/23/EF af 23. april 2009 om
ikke-automatiske vægte[16].
Det er derfor nødvendigt i denne forordning at inkludere den fælles procedure,
som der er truffet bestemmelse om i Europa-Parlamentets og Rådets afgørelse nr.
768/2008/EF af 9. juli 2008 om fælles rammer for markedsføring af produkter og
om ophævelse af Rådets afgørelse 93/465/EØF[17],
og at slette de relevante bestemmelser i disse direktiver. 
(19)          
Offentlige myndigheder bør på bedst mulig vis gøre
brug af hele viften af relevante standarder ved indkøb af hardware, software og
tjenesteydelser inden for informationsteknologi, f.eks. ved at vælge
standarder, der kan implementeres af alle interesserede leverandører, for
derved at sikre større konkurrence og mindske risikoen for at blive låst fast
til bestemte systemer. I Europa-Parlamentets og Rådets direktiv 2004/17/EF af
31. marts 2004 om samordning af fremgangsmåderne ved indgåelse af kontrakter
inden for vand- og energiforsyning, transport samt posttjenester[18] og Europa-Parlamentets og
Rådets direktiv Nr. 2004/18/EF af 31. marts 2004 om samordning af fremgangsmåderne
ved indgåelse af offentlige vareindkøbskontrakter, offentlige
tjenesteydelseskontrakter og offentlige bygge- og anlægskontrakter[19] specificeres det, at tekniske
forskrifter i offentlige indkøbskontrakter, bør formuleres ved henvisning til
nationale standarder, der gennemfører europæiske standarder, europæiske
tekniske godkendelser, fælles tekniske specifikationer, internationale
standarder eller andre tekniske referencerammer, der er udformet af et
europæisk standardiseringsorgan eller – når sådanne ikke eksisterer - nationale
standarder, nationale tekniske godkendelser eller nationale tekniske
specifikationer for projektering, beregning og udførelse af arbejder og
anvendelse af produkterne eller tilsvarende. Standarder inden for informations-
og kommunikationsteknologi udvikles dog ofte af andre organer inden for
standardudvikling og falder ikke ind under nogen af de kategorier af standarder
og godkendelser, der er fastlagt i direktiv 2001/17/EF og 2004/18/EF. Det er
derfor nødvendigt at give mulighed for, at tekniske specifikationer for
offentlige indkøb kan henvise til standarder inden for informations- og
kommunikationsteknologi, for at reagere på den hurtige udvikling inden for
informations- og kommunikationsteknologi, gøre det lettere at tilbyde
tjenesteydelser på tværs af grænserne, tilskynde til konkurrence og fremme
interoperabilitet og innovation. 
(20)          
Nogle standarder inden for informations- og
kommunikationsteknologi er ikke udviklet i overensstemmelse med kriterierne i
bilag 3 til "Aftalen om tekniske handelshindringer". Denne forordning
bør derfor fastlægge en procedure for udvælgelse af de standarder inden for
informations- og kommunikationsteknologi, der vil kunne anvendes i offentlige
indkøb, bl.a. gennem en bred høring af et bredt udsnit af interesseparter,
herunder de europæiske standardiseringsorganer, virksomheder og offentlige
myndigheder. Denne forordning bør også fastlægge krav i form af en liste over
egenskaber for sådanne standarder og de dertil knyttede standardiseringsprocesser.
Disse egenskaber bør sikre, at offentlige politikmål og samfundsbehov
respekteres, og de bør baseres på de kriterier, der er blevet udviklet inden
for WTO for internationale standardiseringsorganisationer. 
(21)          
For at fremme innovation og konkurrence mellem
standardiserede løsninger bør anerkendelsen af bestemte tekniske
specifikationer ikke diskvalificere en konkurrerende teknisk specifikation fra
at blive anerkendt i overensstemmelse med bestemmelserne i denne forordning.
Enhver anerkendelse bør være betinget af, at kravene til egenskaber er opfyldt,
og af at de tekniske specifikationer har opnået et mindsteniveau af
markedsaccept. Markedsaccept bør ikke fortolkes som en implementering på
markedet.
(22)          
De udvalgte standarder inden for informations- og
kommunikationsteknologi vil kunne bidrage til gennemførelsen af
Europa-Parlamentets og Rådets afgørelse nr. 922/2009/EF af 16. september 2009
om interoperabilitetsløsninger for europæiske offentlige myndigheder (ISA)[20], som for perioden 2010-2015
fastlægger et program for interoperabilitetsløsninger for europæiske offentlige
myndigheder, institutioner og organer, der skaber fælles løsninger, der fremmer
interoperabilitet.
(23)          
Der kan opstå situationer inden for informations-
og kommunikationsteknologi, hvor det er hensigtsmæssigt at tilskynde til brugen
af eller kræve overensstemmelse med bestemte standarder på EU-niveau for at
sikre interoperabilitet på det indre marked og forbedre brugernes frie valg. I
andre tilfælde kan det forekomme, at specificerede europæiske standarder ikke
længere opfylder forbrugernes behov, eller at de hæmmer den teknologiske
udvikling. Af disse grunde giver Europa-Parlamentets og Rådets direktiv
2002/21/EF af 7. marts 2002 om fælles rammebestemmelser for elektroniske
kommunikationsnet og –tjenester[21]
Kommissionen mulighed for i nødvendigt omfang at anmode europæiske
standardiseringsorganer om at udarbejde standarder, for at udarbejde en
fortegnelse over standarder og/eller specifikationer offentliggjort i Den
Europæiske Unions Tidende for at tilskynde til deres brug eller for at gøre
deres implementering obligatorisk og for at fjerne standarder og/eller
specifikationer fra denne liste.
(24)          
For at sikre sammenhæng og undgå fragmentation
eller overlapning ved implementeringen af standarder og specifikationer bør
denne forordning ikke forhindre europæiske standardiseringsorganer i fortsat at
udvikle standarder inden for informations- og kommunikationsteknologi og øge
deres samarbejde med andre organer inden for standardudvikling, især inden for
informations- og kommunikationsteknologi.
(25)          
Europa-Parlamentets og Rådets afgørelse nr.
1673/2006/EF fastlægger regler for EU's bidrag til finansiering af europæisk
standardisering for at sikre, at europæiske standarder og andre europæiske
standardiseringsprodukter udvikles og revideres til støtte for EU’s mål,
lovgivning og politikker. Af hensyn til administrativ og budgetmæssig
forenkling vil det være hensigtsmæssigt at indarbejde bestemmelserne i nævnte
afgørelse i denne forordning i overensstemmelse med den foreslåede nye
finansforordning. 
(26)          
I betragtning af at europæisk standardisering har
et meget bredt anvendelsesområde som støtte for EU-politikker og -lovgivning,
og at der er forskellige former for standardiseringsaktiviteter, er det
nødvendigt at fastsætte regler for forskellige finansieringsordninger. Det
drejer sig fortrinsvis om tilskud til europæiske og nationale
standardiseringsorganer uden indkaldelse af forslag i overensstemmelse med
artikel 110, stk. 1, andet afsnit, i Rådets forordning (EF, Euratom) nr.
1605/2002 af 25. juni 2002 om finansforordningen vedrørende De Europæiske
Fællesskabers almindelige budget[22]
og artikel 168, stk. 1, litra d), i Kommissionens forordning (EF, Euratom) nr.
2342/2002 af 23. december 2002 om gennemførelsesbestemmelser til Rådets
forordning (EF, Euratom) nr. 1605/2002 om finansforordningen
vedrørende De Europæiske Fællesskabers almindelige budget[23]. Samme bestemmelser bør
endvidere gælde for de organer, der, selv om de ikke er anerkendt som
europæiske standardiseringsorganer i denne forordning, er blevet anerkendt i en
basisretsakt og har til opgave at udføre forberedende arbejde til støtte for
europæisk standardisering i samarbejde med de europæiske
standardiseringsorganer. 
(27)          
Da de europæiske standardiseringsorganer løbende
støtter EU’s aktiviteter, bør de have effektive og resultatorienterede
centralsekretariater. Kommissionen bør derfor kunne tildele disse organer, der
forfølger et mål af almen europæisk interesse, tilskud, som - når der er tale
om driftstilskud - ikke underlægges princippet om gradvis nedtrapning som
omhandlet i artikel 113, stk. 2, i forordning (EF, Euratom) nr. 1605/2002.
(28)          
Europa-Parlamentets og Rådets afgørelse nr.
1639/2006/EF af 24. oktober 2006 om et rammeprogram for konkurrenceevne og
innovation (2007-2013)[24],
Europa-Parlamentets og Rådets afgørelse nr. 1926/2006/EF af 18. december 2006
om oprettelse af et EF-handlingsprogram inden for forbrugerpolitik (2007-2013)[25] og Europa-Parlamentets og
Rådets forordning (EF) nr. 614/2007, af 23. maj 2007 om det finansielle
instrument for miljøet (Life+)[26]
giver allerede mulighed for at yde økonomisk støtte til europæiske
organisationer, der repræsenterer SMV'er, forbrugere og miljøinteresser inde
for standardisering, mens der ydes særlige tilskud til europæiske organisationer,
der repræsenterer sociale interesser i standardiseringen. Finansiering under
afgørelse nr. 1639/2006/EF, afgørelse nr. 1926/2006/EF og forordning (EF) nr.
614/2007 finder ikke længere sted efter den 31. december 2013. Det er af
afgørende betydning for udviklingen af europæisk standardisering fortsat at
fremme og tilskynde til at europæiske organisationer, der repræsenterer,
SMV’er, forbrugere samt miljøinteresser og sociale interesser, deltager aktivt.
Sådanne organisationer forfølger mål af generel europæisk interesse og udgør, i
kraft af det specifikke mandat, som nationale nonprofitorganisationer har givet
dem, et europæisk netværk, der repræsenterer nonprofitorganer, der er aktive i
medlemsstaterne og fremmer principper og politikker, der er i overensstemmelse
med traktaternes mål. Som følge af den kontekst, som de fungerer i, og deres
vedtægtsmæssige mål spiller europæiske organisationer, der repræsenterer
SMV'er, forbrugere og miljøinteresser eller sociale interesser inden for
europæisk standardisering, en permanent rolle, som er af afgørende betydning
for EU's aktiviteter og politikker. Kommissionen bør være i stand til fortsat
at tildele disse organer tilskud, som - når der er tale om driftstilskud - ikke
underlægges princippet om gradvis nedtrapning som omhandlet i artikel 113, stk.
2, i forordning (EF, Euratom) nr. 1605/2002. 
(29)          
Finansieringen af standardiseringsaktiviteterne bør
også kunne dække forberedende arbejde og støtteaktiviteter vedrørende
udarbejdelse af standarder eller andre standardiseringsprodukter. Dette er
nødvendigt først og fremmest for arbejder, der involverer forskning,
udarbejdelse af forberedende dokumenter i forbindelse med lovgivning, udførelse
af sammenlignende laboratorieprøvninger samt validering og evaluering af standarder.
Fremme af standardisering på europæisk og internationalt plan bør også fortsat
finde sted gennem programmer for samarbejde med og teknisk bistand til
tredjelande. For at forbedre adgangen til markederne og styrke EU-virksomheders
konkurrenceevne bør der derfor kunne gives tilskud til andre organisationer
efter indkaldelse af forslag eller, når det er nødvendigt, udbud.
(30)          
Formålet med EU-finansieringen bør være at sikre,
at der udarbejdes standarder eller andre standardiseringsprodukter, at disses
anvendelse i virksomhederne lettes ved deres oversættelse til EU-sprogene, at
styrke sammenhængen i det europæiske standardiseringssystem og at sikre en
ligelig og gennemsigtig adgang til europæiske standarder for alle
markedsaktører i hele EU. Dette er især vigtigt i tilfælde, hvor anvendelsen af
standarder gør det muligt at opfylde bestemmelserne i EU-retsakter.
(31)          
For at sikre en effektiv anvendelse af denne
forordning bør det være muligt at anvende den nødvendige ekspertise, navnlig
hvad angår revision og økonomisk forvaltning samt administrative
støtteredskaber, som vil kunne lette implementeringen, og regelmæssigt at
evaluere relevansen af de aktiviteter, der finansieres af EU, for at sikre, at
finansieringen er nyttig og virkningsfuld. 
(32)          
Der bør desuden træffes passende foranstaltninger
til at forebygge svig og uregelmæssigheder og for at inddrive midler, der er
udbetalt uretmæssigt, jf. Rådets forordning (EF, Euratom) nr. 2988/95 af 18.
december 1995 om beskyttelse af De Europæiske Fællesskabers finansielle interesser[27], Rådets forordning (Euratom,
EF) nr. 2185/96 af 11. november 1996 om Kommissionens kontrol og inspektion på
stedet med henblik på beskyttelse af De Europæiske Fællesskabers finansielle
interesser mod svig og andre uregelmæssigheder[28]
og Europa-Parlamentets og Rådets forordning (EF) nr. 1073/1999 af 25. maj 1999
om undersøgelser, der foretages af Det Europæiske Kontor for Bekæmpelse af Svig
(OLAF)[29].
(33)          
For at ajourføre fortegnelserne over europæiske
standardiseringsorganer, tilpasse kriterier for anerkendelse af standarder
inden for informations- og kommunikationsteknologi til den tekniske udvikling
og tilpasse kriterierne for organisationer, der repræsenterer SMV'er og
samfundets interesseparter til yderligere udviklinger med hensyn til deres
almennyttige karakter og repræsentativitet bør beføjelserne til at vedtage
retsakter i henhold til traktatens artikel 290 uddelegeres til Kommissionen for
så vidt angår ændringer af bilagene i denne forordning. Det er særlig vigtigt,
at Kommissionen gennemfører hensigtsmæssige høringer under sit forberedende
arbejde, herunder også på ekspertniveau.
(34)          
Kommissionen bør i forbindelse med forberedelsen og
udarbejdelsen af delegerede retsakter sørge for samtidig, rettidig og
hensigtsmæssig fremsendelse af relevante dokumenter til Europa-Parlamentet og
Rådet.
(35)          
For at sikre ensartede betingelser for
implementeringen af denne forordning, bør gennemførelsesbeføjelserne overdrages
til Kommissionen. Disse beføjelser bør udøves i overensstemmelse med
Europa-Parlamentets og Rådets forordning (EU) nr. 182/2011 af 16. februar 2011
om de generelle regler og principper for, hvordan medlemsstaterne skal
kontrollere Kommissionens udøvelse af gennemførelsesbeføjelser[30]. 
(36)          
Rådgivningsproceduren bør anvendes ved
gennemførelsesafgørelser vedrørende indsigelser mod harmoniserede standarder,
som Kommissionen anser for at være berettigede, og for hvilke referencen endnu
ikke er offentliggjort i Den Europæiske Unions Tidende, idet den
pågældende standard endnu ikke har ført til formodning om overensstemmelse med
de væsentlige krav fastsat i den gældende harmoniseringslovgivning i EU.
(37)          
Undersøgelsesproceduren bør anvendes ved
gennemførelsesafgørelser vedrørende indsigelser mod harmoniserede standarder,
som Kommissionen anser for at være berettigede, og for hvilke referencen
allerede er offentliggjort i Den Europæiske Unions Tidende, idet en
sådan afgørelse vil kunne have konsekvenser for formodningen om
overensstemmelse med de gældende væsentlige krav. 
(38)          
Da standardisering på europæisk niveau ikke i
tilstrækkelig grad kan opfyldes af medlemsstaterne på grund af aktionens omfang
og derfor bedre kan nås på EU-plan, kan Unionen træffe foranstaltninger i
overensstemmelse med nærhedsprincippet, jf. artikel 5 i traktaten om Den
Europæiske Union. I overensstemmelse med proportionalitetsprincippet, jf.
nævnte artikel, går denne forordning ikke ud over, hvad der er nødvendigt for
at nå dette mål.
(39)          
Direktiv 98/34/EF, 89/686/EØF, 93/15/EØF, 94/9/EF,
94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/105/EF og
2009/23/EF bør derfor ændres i overensstemmelse hermed.
(40)          
Afgørelse nr. 1673/87/EF og beslutning nr.
87/95/EØF bør ophæves -
VEDTAGET DENNE FORORDNING:
Kapitel I
Almindelige bestemmelser
Artikel 1
Genstand
Denne forordning fastsætter regler for samarbejdet
mellem europæiske standardiseringsorganer, nationale standardiseringsorganer og
Kommissionen, fastlæggelse af europæiske standarder og europæiske
standardiseringsprodukter for produkter og for tjenesteydelser til støtte for
EU-lovgivning og -politikker, anerkendelse af tekniske specifikationer inden
for informations- og kommunikationsteknologi (herefter benævnt "ikt")
og finansiering af europæisk standardisering.
Artikel 2
Definitioner
I denne forordning forstås ved:
1)           "standard": en teknisk
specifikation til gentagen eller konstant anvendelse, men hvis overholdelse
ikke er obligatorisk, og som er en af følgende typer standarder:
a)      "international standard": en
standard, der er vedtaget af et internationalt standardiseringsorgan 
b)      "europæisk standard": en
standard, der er vedtaget af et af de europæiske standardiseringsorganer
c)      "harmoniseret standard": en
europæisk standard, der er vedtaget på grundlag af en anmodning fra
Kommissionen med henblik på gennemførelse af EU's harmoniseringslovgivning
d)      "national standard": en
standard, der er vedtaget af et nationalt standardiseringsorgan
e)      "ikt-standard": en standard
inden for informations- og kommunikationsteknologi.
2)           "europæisk
standardiseringsprodukt": enhver anden teknisk specifikation end en europæisk
standard vedtaget af et europæisk standardiseringsorgan til gentagen eller
konstant anvendelse, og hvis overholdelse ikke er obligatorisk 
3)           "udkast til standard": et
dokument indeholdende teksten til tekniske specifikationer for et givet emne,
der agtes vedtaget i henhold til den relevante standardiseringsprocedure i den
form, hvori det foreligger efter det forberedende arbejde, og hvori det er
blevet udsendt med henblik på kommentar eller offentlig stillingtagen
4)           "teknisk specifikation":
en specifikation indeholdt i et dokument, som fastlægger et af følgende:
a)      de karakteristika, der kræves af et
produkt, herunder kvalitetsniveauer, ydeevne, interoperabilitet, sikkerhed
eller dimensioner, herunder krav til produktet vedrørende handelsmæssig betegnelse,
terminologi, symboler, prøvning og prøvningsmetoder, emballering, mærkning
eller etikettering samt procedurer for overensstemmelsesvurdering
b)      fremstillingsmetoder og processer
vedrørende landbrugsvarer i henhold til traktatens artikel 38, stk. 1,
produkter beregnet til konsum og dyrefoder samt lægemidler, samt
fremstillingsmetoder og processer vedrørende andre produkter, når de har
indvirkning på produkternes karakteristika
c)      de karakteristika, der kræves af en
tjenesteydelse, herunder kvalitetsniveauer, ydeevne, interoperabilitet og
sikkerhed, og herunder de krav, der gælder for tjenesteyderen med hensyn til de
oplysninger, der skal stilles til rådighed for modtageren, som omhandlet i
artikel 22, stk. 1-3, i direktiv 2006/123/EF
d)      metoderne og kriterierne for at vurdere
byggevarers ydeevne som defineret i artikel 2, stk. 1, i Europa-Parlamentets og
Rådets forordning (EU) nr. 305/2011 af 9. marts 2011 om fastlæggelse af
harmoniserede betingelser for markedsføring af byggevarer og om ophævelse af Rådets
direktiv 89/106/EØF[31]
i relation til deres væsentlige egenskaber.
5)           "produkt": alle produkter,
der fremstilles industrielt, og alle landbrugsprodukter, herunder også
fiskeriprodukter
6)           "tjenesteydelse": enhver
selvstændig erhvervsvirksomhed, der normalt udføres mod betaling, jf.
traktatens artikel 57 
7)           "europæisk
standardiseringsorgan": organ nævnt i bilag I
8)           "internationalt
standardiseringsorgan": Den Internationale Standardiseringsorganisation
(ISO), Den Internationale Elektrotekniske Kommission (IEC) og Den
Internationale Telekommunikationsunion (ITU).
Kapitel II
Gennemsigtighed og involvering af interesseparter
Artikel 3
Arbejdsprogrammers og standardiseringsorganers gennemsigtighed
1.                      
Mindst en gang om året udarbejder hvert europæisk
og hvert nationalt standardiseringsorgan et arbejdsprogram. Arbejdsprogrammet
skal indeholde oplysninger om, hvilke standarder og europæiske
standardiseringsprodukter, som organet har til hensigt at udarbejde eller
ændre, som det er i gang med at udarbejde eller ændre, eller som det har
vedtaget i den forudgående periode, medmindre disse er identiske eller
ækvivalente gennemførelser af internationale eller europæiske standarder.
2.                      
I arbejdsprogrammet angives for hver standard og
hvert europæiske standardiseringsprodukt:
a)      emneområdet
b)      den fase, man er nået til i udarbejdelsen
af standarderne og de europæiske standardiseringsprodukter
c)      henvisninger til eventuelle
internationale standarder, der er brugt som udgangspunkt. 
3.                      
Hvert europæiske og hvert nationale standardiseringsorgan
gør sit arbejdsprogram tilgængeligt på sit websted eller ethvert andet
offentligt tilgængeligt websted og offentliggør en meddelelse om
arbejdsprogrammets eksistens i en national eller, hvis dette er relevant, en
europæisk publikation om standardiseringsarbejdet.
4.                      
Senest ved offentliggørelsen af dets arbejdsprogram
skal ethvert europæisk eller nationalt standardiseringsorgan underrette de
andre europæiske og nationale standardiseringsorganer og Kommissionen om
eksistensen af det pågældende arbejdsprogram.
5.                      
Nationale standardiseringsorganer kan ikke gøre
indsigelser mod, at et emneområde optages i et europæisk standardiseringsorgans
arbejdsprogram med henblik på standardisering.
Artikel 4
Standardernes gennemsigtighed
1.                      
Ethvert europæisk og nationalt
standardiseringsorgan fremsender på anmodning ethvert udkast til national
standard, europæisk standard og europæisk standardiseringsprodukt til andre
europæiske og nationale standardiseringsorganer samt Kommissionen. 
2.                      
Ethvert europæisk og national standardiseringsorgan
skal hurtigst muligt besvare og tage behørigt hensyn til enhver kommentar til
et sådant ukast modtaget fra ethvert andet europæisk eller nationalt
standardiseringsorgan eller fra Kommissionen. 
3.                      
Nationale standardiseringsorganer sikrer følgende:
a)      at udkast til standarder offentliggøres
på en sådan måde, at parter, der er etableret i andre medlemsstater, har
lejlighed til at fremsende kommentarer 
b)      at andre nationale
standardiseringsorganer får mulighed for at blive involveret passivt eller
aktivt i de planlagte aktiviteter ved at sende en observatør.
Artikel 5
Involvering af interesseparter i europæisk standardisering
1.                      
Europæiske standardiseringsorganer sikrer en
passende repræsentation for små og mellemstore virksomheder (herefter benævnt SMV),
forbrugerorganisationer og miljøorganisationer og samfundets interesseparter,
især gennem de organisationer, der er omhandlet i bilag III, på det trin, hvor
politikken udvikles og mindst følgende trin i udarbejdelsen af europæiske
standarder eller europæiske standardiseringsprodukter: 
a)      forslag til og accept af nye emneområder
b)      den tekniske drøftelse af forslag
c)      fremsendelse af kommentarer til udkast
d)      revision af eksisterende europæiske
standarder eller europæiske standardiseringsprodukter
e)      spredning af og oplysning om vedtagne
europæiske standarder eller europæiske standardiseringsprodukter. 
2.                      
Europæiske standardiseringsorganer sikrer en
passende repræsentation på teknisk niveau af virksomheder, forskningscentre og
universiteter samt andre juridiske enheder i standardiseringsaktiviteter
vedrørende ethvert nyt emneområde med betragtelig betydning for politikker
eller teknisk innovation, hvis de pågældende juridiske enheder har deltaget i
et projekt, som er relateret til det pågældende område og finansieret af EU
under et flerårigt rammeprogram for aktiviteter inden for forskning og
teknologisk udvikling.
Kapitel III
Europæiske standarder og europæiske standardiseringsprodukter til støtte for
EU's lovgivning og politikker
Artikel 6
Kommissionens arbejdsprogram for europæisk standardisering
1.                      
Kommissionen vedtager et årligt arbejdsprogram for
europæisk standardisering, som angiver, hvilke europæiske standarder og
europæiske standardiseringsprodukter den har til hensigt at fremsætte anmodning
om til de europæiske standardiseringsorganer i henhold til artikel 7.
2.                      
Det arbejdsprogram for europæisk standardisering,
der er omhandlet i stk. 1, skal angive de specifikke mål og politikker for de
europæiske standarder og andre europæiske standardiseringsprodukter, som
Kommissionen har til hensigt at anmode de europæiske standardiseringsorganer
om. I hastende sager kan Kommissionen afgive anmodninger, uden at dette først
skal have været angivet.
Artikel 7
Anmodninger om standardisering til de europæiske standardiseringsorganer 
1.                      
Kommissionen kan anmode et eller flere europæiske
standardiseringsorganer om at udarbejde et udkast til en europæisk standard
eller et europæisk standardiseringsprodukt inden for en fastsat frist. Disse
skal være markedsdrevne, tage hensyn til samfundets interesser og være baseret
på konsensus.
2.                      
Det relevante europæiske standardiseringsorgan
meddeler senest 1 måned efter modtagelse af anmodningen, om det kan acceptere
den i stk. 1 omhandlede anmodning. 
3.                      
Kommissionen underretter senest tre måneder efter
modtagelsen af den i stk. 2 omhandlede accept det relevante
standardiseringsorgan om tildelingen af et tilskud til udarbejdelse af en
europæisk standard eller et europæisk standardiseringsprodukt.
4.                      
De europæiske standardiseringsorganer underretter Kommissionen
om de aktiviteter, der iværksættes med henblik på udarbejdelse af de
dokumenter, der er omhandlet i stk. 1. 
Artikel 8
Indsigelser mod harmoniserede standarder 
1.                      
Hvis en medlemsstat mener, at en harmoniseret
standard ikke fuldt ud opfylder de krav, som det er hensigten, at den skal
dække, og som er fastsat i den relevante EU-lovgivning, underretter den
Kommissionen herom. 
2.                      
Når Kommissionen vurderer, at de indsigelser, der
er omhandlet i stk. 1, er berettigede, beslutter den:
a)      ikke at offentliggøre referencerne for
den pågældende standard i Den Europæiske Unions Tidende eller at
offentliggøre referencerne med begrænsninger 
b)      at opretholde med begrænsninger eller at
tilbagetrække referencerne til den pågældende standard i Den Europæiske
Unions Tidende. 
3.                      
Kommissionen underretter det berørte europæiske
standardiseringsorgan om sin afgørelse som omhandlet i stk. 3 og anmoder om
nødvendigt om ændring af de pågældende harmoniserede standarder.
4.                      
Den afgørelse, der er omhandlet i stk. 2, litra a),
i denne artikel vedtages ved den rådgivningsprocedure, der er omhandlet i
artikel 18, stk. 2.
5.                      
Den afgørelse, der er omhandlet i stk. 2, litra b),
i denne artikel vedtages ved den undersøgelsesprocedure, der er omhandlet i
artikel 18, stk. 3.
Kapitel IV
Standarder inden for ikt
Artikel 9
Anerkendelse af tekniske specifikationer inden for ikt
Kommissionen kan enten efter anmodning fra en
offentlig myndighed som omhandlet i direktiv 2004/18/EF eller på eget initiativ
beslutte at anerkende tekniske specifikationer, som ikke er nationale,
europæiske eller internationale standarder, og som opfylder kravene i bilag II,
som ikt-standarder. 
Artikel 10
Anvendelse af ikt-standarder i offentlige indkøb
Ikt-standarder som omhandlet i artikel 9 udgør
fælles tekniske specifikationer som omhandlet i direktiv 2004/17/EF og
2004/18/EF samt forordning (EF) nr. 2342/2002.
Kapitel V
Finansiering af europæisk standardisering
Artikel 11
EU-finansiering af standardiseringsorganer
1.                      
EU kan yde finansiering til europæiske
standardiseringsorganer for følgende standardiseringsaktiviteter:
a)      udarbejdelse og revision af europæiske
standarder eller europæiske standardiseringsprodukter, som er nødvendige for og
egnede til støtte for EU's politikker og lovgivning 
b)      kontrol af kvaliteten af europæiske
standarder eller europæiske standardiseringsprodukter og af deres
overensstemmelse med de relevante EU-politikker og EU-lovgivning 
c)      udførelse af forberedende arbejde eller
hjælpearbejde i forbindelse med europæisk standardisering, herunder undersøgelser,
samarbejdsaktiviteter, seminarer, evalueringer, sammenlignende analyser,
forskning, laboratoriearbejde, sammenlignende laboratorieprøvninger,
overensstemmelsesvurdering og foranstaltninger til at sikre, at fristerne for
udarbejdelse og revision af europæiske standarder eller europæiske
standardiseringsprodukter gøres kortere
d)      aktiviteter i de europæiske
standardiseringsorganers centralsekretariater, f.eks. udvikling af politikker,
koordinering af standardiseringsaktiviteter, udførelse af teknisk arbejde og
formidling af information til interesserede parter
e)      oversættelse, hvis dette er påkrævet, af
europæiske standarder eller europæiske standardiseringsprodukter, der bruges
til støtte for EU's politikker og lovgivning, til EU's officielle sprog, bortset
fra de europæiske standardiseringsorganers arbejdssprog, og i behørigt
begrundede tilfælde til andre sprog end de officielle EU-sprog
f)       udarbejdelse af information til
forklaring, fortolkning og forenkling af europæiske standarder eller
standardiseringsprodukter, herunder brugervejledninger, oplysninger om bedste
praksis samt oplysningskampagner
g)      aktiviteter til gennemførelse af
programmer for teknisk bistand, samarbejde med tredjelande samt fremme og
udnyttelse af det europæiske standardiseringssystem og de europæiske standarder
og standardiseringsprodukter blandt de interesserede parter i EU og på
internationalt plan.
2.                      
EU-finansiering kan også ydes til:
a)      nationale standardiseringsorganer for de
standardiseringsaktiviteter, der er omhandlet i stk. 1, som de udfører i
fællesskab med de europæiske standardiseringsorganer
b)      andre organer, som har fået til opgave at
udføre det arbejde, der er omhandlet i litra a), c) og g) i stk. 1, i
samarbejde med de europæiske standardiseringsorganer.
Artikel 12
EU-finansiering af andre europæiske organisationer 
EU kan yde finansiering til de organisationer,
der er omhandlet i bilag III, for følgende aktiviteter:
a)      disse organisationers drift og deres
aktiviteter i forbindelse med europæisk og international standardisering,
herunder udførelsen af teknisk arbejde og formidling af oplysninger til
medlemmer og andre interesserede parter
b)      juridisk og teknisk ekspertise, herunder
undersøgelser, i relation til vurderingen af behovet for, og udarbejdelsen af,
europæiske standarder og europæiske standardiseringsprodukter 
c)      deltagelse i det tekniske arbejde i
forbindelse med udarbejdelse og revision af europæiske standarder eller
europæiske standardiseringsprodukter, som er nødvendige for og egnede til
støtte for EU's politikker og lovgivning
d)      kontrol af kvaliteten af europæiske
standarder og europæiske standardiseringsprodukter og af deres overensstemmelse
med de relevante EU-politikker og EU-lovgivning 
e)      promovering af europæiske standarder og
europæiske standardiseringsprodukter og information om standarder og brugen
heraf til berørte parter og SMV'er.
Artikel 13
Finansieringsordninger
1.                      
EU-finansieringen ydes i form af:
a)      ydelse af tilskud uden indkaldelse af
forslag, eller ved indgåelse af kontrakter efter procedurer for offentlige
indkøb, til:
i)        europæiske og nationale
standardiseringsorganer til udførelse af de aktiviteter, der er omhandlet i
artikel 11, stk. 1
ii)       organer identificeret i en basisretsakt
i betydningen i artikel 49 i forordning (EF, Euratom) nr. 1605/2002 til
udførelse af det arbejde, der er omhandlet i artikel 11, stk. 1, litra c), i
nærværende forordning, i samarbejde med de europæiske standardiseringsorganer
b)      tilskud efter indkaldelse af forslag,
eller indgåelse af kontrakter efter procedurer for offentlige indkøb, til andre
organer, som omhandlet i artikel 11, stk. 2, litra b), til udførelse af
følgende i samarbejde med de europæiske standardiseringsorganer:
i)        fremstilling og revision af de
europæiske standarder og europæiske standardiseringsprodukter, der er omhandlet
i artikel 11, stk. 1, litra a)
ii)       det forberedende arbejde eller
hjælpearbejde, der er omhandlet i artikel 11, stk. 1, litra c) 
iii)      de aktiviteter, der er omhandlet i
artikel 11, stk. 1, litra g).
c)      tilskud efter indkaldelse af forslag til
de organisationer, der er omhandlet i bilag III, til udførelse af de
aktiviteter, der er omhandlet i artikel 12.
2.                      
De aktiviteter, der udføres af de organer, der er
omhandlet i stk. 1, kan finansieres ved:
a)      aktionstilskud 
b)      driftstilskud til europæiske
standardiseringsorganer og de organisationer, der er omhandlet i bilag III, i
overensstemmelse med reglerne i forordning (EF, Euratom) nr. 1605/2002.
Driftstilskud nedtrappes ikke automatisk i tilfælde af fornyelse.
3.                      
Kommissionen fastsætter de i stk. 1 og 2 omhandlede
finansieringsregler samt tilskudsbeløbene og eventuelt de maksimale
procentsatser for finansieringen af hver aktivitetstype. 
4.                      
Undtagen i behørigt begrundede tilfælde, skal de
tilskud, der gives til de standardiseringsaktiviteter, der er omhandlet i
artikel 11, stk. 1, litra a) og b), være i form af faste beløb, der udbetales
efter opfyldelse af følgende betingelser: 
a)      europæiske standarder eller europæiske
standardiseringsprodukter, som Kommissionen har anmodet om i overensstemmelse
med artikel 7, skal vedtages eller revideres inden for en frist, som ikke
overskrider den frist, der er fastsat i artikel 7
b)      SMV'er, forbrugerorganisationer og
miljøorganisationer og sociale interesseparter skal i tilstrækkelig grad være
repræsenteret i det europæiske standardiseringsarbejde som omhandlet i artikel
5, stk. 1. 
5.                      
De fælles mål for samarbejdet og de administrative
og finansielle betingelser vedrørende de tilskud, der tildeles de europæiske
standardiseringsorganer, der er omhandlet i bilag III, fastsættes i de
rammeaftaler om partnerskab, der indgås mellem Kommissionen og organerne i
overensstemmelse med forordning (EF, Euratom) nr. 2342/2002.
Artikel 14
Forvaltning
De bevillinger, der fastsættes af
budgetmyndigheden til finansiering af standardiseringsaktiviteter, kan også
anvendes til at dække administrative udgifter i forbindelse med forberedelse,
opfølgning, kontrol, revision og evaluering, som er direkte nødvendige for
gennemførelsen af artikel 11, 12 og 13, herunder undersøgelser, møder,
oplysnings- og formidlingsaktioner, udgifter i forbindelse med elektroniske
informationsudvekslingsnetværk samt alle andre udgifter til administrativ og
teknisk bistand, som Kommissionen måtte afholde til
standardiseringsaktiviteter.
Artikel 15
Beskyttelse af EU's finansielle interesser
1.                      
Kommissionen sikrer i forbindelse med
gennemførelsen af aktiviteter, der finansieres i henhold til denne forordning,
at EU's finansielle interesser beskyttes gennem forholdsregler mod svig,
korruption og andre former for ulovlig adfærd, gennem effektiv kontrol og
gennem inddrivelse af uretmæssigt udbetalte beløb og, såfremt der konstateres
uregelmæssigheder, gennem sanktioner, der skal være effektive, stå i rimeligt
forhold til overtrædelsen og have afskrækkende virkning, i overensstemmelse med
forordning (EF, Euratom) nr. 2988/95, forordning (Euratom, EF) nr. 2185/96
og forordning (EF) nr. 1073/1999.
2.                      
Hvad angår EU-aktiviteter, der finansieres i
henhold til denne forordning, forstås ved begrebet uregelmæssighed, jf. artikel 1,
stk. 2, i forordning (EF, Euratom) nr. 2988/95, enhver overtrædelse
af en EU-bestemmelse eller manglende overholdelse af en kontraktlig
forpligtelse som følge af en erhvervsdrivendes handling eller forsømmelse, der
indebærer afholdelse af en uretmæssig udgift, der skader eller kunne skade EU's
almindelige budget eller andre budgetter, der forvaltes af Den Europæiske
Union.
3.                      
De aftaler og kontrakter, der indgås som følge af
denne forordning, skal indeholde bestemmelser om opfølgning og finansiel
kontrol, der skal foretages af Kommissionen eller en bemyndiget repræsentant
for denne, og om revision, der foretages af Revisionsretten, eventuelt på
stedet.
Kapitel VI
Delegerede retsakter, udvalg og rapportering
Artikel 16
Delegerede retsakter
Kommissionen tillægges beføjelse til efter
artikel 17 at vedtage delegerede retsakter vedrørende ændringer af
bilagene for at
a)      opdatere fortegnelsen over europæiske
standardiseringsorganer i bilag I 
b)      tilpasse kriterierne for anerkendelse af
de standarder inden for ikt, der er omhandlet i bilag II, til den tekniske
udvikling
c)      tilpasse kriterierne for organisationer,
der repræsenterer SMV'er og samfundets interesseparter, som omhandlet i bilag
III, med henblik på yderligere udvikling med hensyn til deres almennyttige karakter
og repræsentativitet. 
Artikel 17
Udøvelse af delegerede beføjelser
1.                      
Kommissionen tillægges beføjelser til at vedtage
delegerede retsakter på de i denne artikel anførte betingelser. 
2.                      
De delegerede beføjelser i artikel 16
tillægges Kommissionen for en ubegrænset periode fra den 1. januar 2013. 
3.                      
Delegationen af beføjelser efter artikel 16
kan til enhver tid tilbagekaldes af Europa-Parlamentet eller Rådet. En
afgørelse om tilbagekaldelse bringer delegationen af de beføjelser, der er
angivet i den pågældende afgørelse, til ophør. Den får virkning dagen efter
offentliggørelsen af afgørelsen i Den Europæiske Unions Tidende eller på
et senere tidspunkt, der angives i afgørelsen. Den berører ikke gyldigheden af
delegerede retsakter, der allerede er i kraft. 
4.                      
Så snart Kommissionen vedtager en delegeret
retsakt, giver den samtidigt Europa-Parlamentet og Rådet meddelelse herom.
5.                      
En delegeret retsakt vedtaget i henhold til artikel
16, træder kun i kraft, hvis hverken Europa-Parlamentet eller Rådet har gjort
indsigelse inden for en frist på 2 måneder fra meddelelsen af den pågældende
retsakt til Europa-Parlamentet og Rådet, eller hvis Europa-Parlamentet og Rådet
inden udløbet af denne frist begge har informeret Kommissionen om, at de ikke
agter at gøre indsigelse. Fristen forlænges med to måneder på
Europa-Parlamentets eller Rådets initiativ.
Artikel 18
Udvalgsprocedure
1.                      
Kommissionen bistås af et udvalg. Dette udvalg er
et udvalg i betydningen i forordning (EU) nr. 182/2011.
2.                      
Når der henvises til dette stykke, anvendes artikel
4 i forordning (EU) nr. 182/2011.
3.                      
Når der henvises til dette stykke, anvendes artikel
5 i forordning (EU) nr. 182/2011.
4.                      
Når udvalgets udtalelse skal indhentes ved
skriftlig procedure, afsluttes denne procedure uden resultat, når udvalgets
formandskab inden for fristen for afgivelse af udtalelsen beslutter dette,
eller hvis et simpelt flertal af udvalgets medlemmer anmoder herom.
Artikel 19
Rapporter
1.                      
De europæiske standardiseringsorganer fremsender en
årlig rapport om implementeringen af denne forordning til Kommissionen.
Rapporten skal indeholde nærmere oplysninger om følgende:
a)      anvendelsen af artikel 4, 5, 6, 11 og 13
b)      repræsentationen af SMV’er,
forbrugerorganisationer og miljøorganisationer og sociale interesseparter i
nationale standardiseringsorganer.
2.                      
De organisationer i bilag III, der har modtaget
finansiering i henhold til nærværende forordning, skal fremsende en rapport om
deres aktiviteter til Kommissionen. Rapporten skal især indeholde nærmere
oplysninger om disse organisationers medlemmer og de aktiviteter, der er
omhandlet i artikel 12.
3.                      
Senest den 31. december 2015 og derefter hvert
femte år forelægger Kommissionen en rapport for Europa-Parlamentet og Rådet om
forordningens implementering. Rapporten skal indeholde en evaluering af relevansen
af de standardiseringsaktiviteter, der modtager finansiering fra EU, set i
lyset af behovene i forhold til EU’s politikker og lovgivning. 
Kapitel VII
Afsluttende bestemmelser
Artikel 20
Ændringer
1.                      
Følgende bestemmelser udgår:
a)      artikel 6, stk. 1, i direktiv
89/686/EØF
b)      artikel 5 i direktiv 93/15/EØF 
c)      artikel 6, stk. 1, i direktiv
94/9/EF
d)      artikel 6, stk. 1, i direktiv
94/25/EF
e)      artikel 6, stk. 1, i direktiv
95/16/EF
f)       artikel 6 i direktiv 97/23/EF
g)      artikel 14 i direktiv 2004/22/EF
h)      artikel 8, stk. 4, i direktiv
2007/23/EF
i)       artikel 6 i direktiv 2009/105/EF
j)       artikel 7 i direktiv 2009/23/EF. 
2.                      
I direktiv 98/34/EF foretages følgende ændringer:
a)      stk. 6-10 i artikel 1 samt artikel 2, 3
og 4 udgår
b)      i artikel 6, stk. 1, udgår ordene "med
repræsentanter for de i bilag I og II anførte standardiseringsorganer"
c)      i artikel 6, stk. 3, udgår første led
d)      i artikel 6, stk. 4, udgår litra a), b)
og e) 
e)      artikel 11, andet punktum, affattes
således: "Kommissionen offentliggør hvert år statistikker over modtagne
notifikationer i Den Europæiske Unions Tidende." 
f)       bilag I og II udgår. 
Artikel 21
Nationale standardiseringsorganer
Medlemsstaterne skal underrette Kommissionen
om deres standardiseringsorganer.
Kommissionen offentliggør en fortegnelse over
nationale standardiseringsorganer og alle opdateringer af denne i Den
Europæiske Unions Tidende.
Artikel 22
Overgangsbestemmelser
I EU-retsakter, der indeholder bestemmelser om
formodning om overensstemmelse med væsentlige krav gennem anvendelse af harmoniserede
standarder i henhold til direktiv 98/34/EF gælder henvisninger til direktiv
98/34/EF som henvisninger til denne forordning, bortset fra henvisninger til
det udvalg, der er nedsat ved artikel 5 i direktiv 98/34/EF. 
Når andre EU-retsakter indeholder bestemmelser
om en procedure for indsigelser mod harmoniserede standarder, finder artikel 8
i denne forordning ikke anvendelse på den pågældende retsakt.
Artikel 23
Ophævelse
Afgørelse nr. 1673/2006/EF og beslutning
87/95/EØF ophæves.
Henvisninger til den ophævede afgørelse og den
ophævede beslutning gælder som henvisninger til nærværende forordning.
Artikel 24
Ikrafttræden
Denne forordning træder i kraft på
tyvendedagen efter offentliggørelsen i Den Europæiske Unions Tidende.
Den finder anvendelse fra den 1. januar 2013.
Denne forordning er bindende i alle
enkeltheder og gælder umiddelbart i medlemsstaterne.
Udfærdiget i Bruxelles
På Europa-Parlamentets vegne                    På
Rådets vegne
Formand                                                        Formand
                                                                       
BILAG I
EUROPÆISKE
STANDARDISERINGSORGANER
1.         CEN - Den Europæiske Komité for
Standardisering
2.         CENELEC - Den Europæiske Komité for
Elektroteknisk Standardisering.
3.         ETSI - Det Europæiske
Standardiseringsinstitut for Telekommunikation.
BILAG II
KRAV
I FORBINDELSE MED ANERKENDELSE AF TEKNISKE SPECIFIKATIONER INDEN FOR IKT
1.           De tekniske specifikationer
skal have opnået markedsaccept, og deres implementering må ikke være til hinder
for interoperabiliteten med implementeringen af allerede eksisterende
europæiske eller internationale standarder. Markedsaccept kan påvises ved
operationelle eksempler på overensstemmende implementering fra forskellige
sælgere.
2.           De tekniske specifikationer
skal være udarbejdet af en nonprofitorganisation, som er en faglig
sammenslutning, industriorganisation eller handelssammenslutning eller enhver
anden medlemsorganisation, som inden for dens ekspertiseområde udarbejder
standarder inden for informations- og kommunikationsteknologi, og som ikke er
et europæisk, nationalt eller internationalt standardiseringsorgan, gennem
processer, som opfylder følgende kriterier:
a)       åbenhed: 
de tekniske specifikationer skal være udarbejdet
på grundlag af et åben beslutningsproces, som alle interesseparter på det eller
de markeder, der berøres af standarden, har adgang til. 
b)      konsensus: 
standardiseringsprocessen skal have været baseret
på samarbejde, og må ikke have begunstiget en bestemt interessepart. Ved
konsensus forstås en generel enighed, der er kendetegnet ved, at der ikke fra
en betydelig del af de berørte interesser er vedholdende modstand mod
væsentlige spørgsmål, og som er opnået gennem en proces, der har søgt at tage
hensyn til alle de berørte parters synspunkter og forene modstridende
argumenter. Konsensus forudsætter ikke enstemmighed.
c)       gennemsigtighed: 
i)        alle oplysninger i forbindelse med
tekniske drøftelser og beslutninger skal være arkiveret og identificeret 
ii)       oplysninger om (nye)
standardiseringsaktiviteter skal have været meddelt bredt gennem passende og
tilgængelige kanaler 
iii)      for at opnå balance skal det have været
tilstræbt, at alle grupper af interesseparter deltog
iv)      kommentarer fra berørte parter skal have
været taget i betragtning og besvaret.
3.           De tekniske specifikationer
skal tage hensyn til følgende krav:
a)       vedligeholdelse: Løbende
understøttelse og vedligeholdelse af offentliggjorte specifikationer skal være
garanteret i en lang periode.
b)      tilgængelighed: Specifikationerne
skal stilles offentligt til rådighed med henblik på implementering og
anvendelse på rimelige vilkår (herunder mod et rimeligt gebyr eller gratis).
c)       intellektuelle ejendomsrettigheder,
der er væsentlige for implementeringen af specifikationer, skal udliciteres til
ansøgerne på et (fair), rimeligt og ikke-diskriminerende grundlag ((F)RAND),
hvilket efter indehaveren af den intellektuelle ejendomsrets valg omfatter
udlicitering af væsentlig intellektuel ejendom uden vederlag.
d)      relevans: 
i)        specifikationerne skal være
virkningsfulde og relevante
ii)       specifikationerne skal opfylde
markedsbehov og regelkrav.
e)       neutralitet og stabilitet:
i)        specifikationerne skal så vidt muligt
være resultatorienterede frem for at være baseret på konstruktionsmæssige eller
beskrivende egenskaber
ii)       specifikationerne må ikke forvride
markedet eller begrænse mulighederne for de implementerende aktører for at
udvikle konkurrence og innovation på grundlag af dem. 
iii)      specifikationerne skal være baseret på
avanceret videnskabelig og teknologisk udvikling.
f)       kvalitet: 
i)        kvaliteten og detaljeringsgraden er
tilstrækkelig til at sikre, at der kan udvikles flere konkurrerende anvendelser
af interoperable produkter og tjenesteydelser 
ii)       standardiserede grænseflader må ikke
være skjulte eller kontrolleret af nogen, bortset fra de organisationer, der
har vedtaget de tekniske specifikationer.
BILAG III
EUROPÆISKE
STAKEHOLDERORGANISATIONER
a)      En europæisk organisation, der
repræsenterer SMV'erne i europæiske standardiseringsaktiviteter, og som:
i)        er en ikke-statslig
nonprofitorganisation 
ii)       har som vedtægtsmæssige formål og
aktiviteter at varetage SMV'ernes interesser i standardiseringsarbejdet på
europæisk plan 
iii)      har fået mandat af
nonprofitorganisationer, der repræsenterer SMV'er i mindst to tredjedele af
medlemsstaterne til at repræsentere SMV'ernes interesser i
standardiseringsprocessen på europæisk plan.
b)      En europæisk organisation, der
repræsenterer forbrugerne i europæiske standardiseringsaktiviteter, og som:
i)        er en ikke-statslig
nonprofitorganisation, som er uafhængig af industrielle, kommercielle og
erhvervsmæssige interesser samt af andre interesser, der kan afstedkomme
interessekonflikter 
ii)       har som vedtægtsmæssige formål og
aktiviteter at varetage forbrugernes interesser i standardiseringsprocessen på
europæisk plan
iii)      har fået mandat af nationale
nonprofitforbrugerorganisationer i mindst to tredjedele af medlemsstaterne til
at repræsentere forbrugernes interesser i standardiseringsprocessen på
europæisk plan.
c)      En europæisk organisation, der
repræsenterer miljøinteresser i europæiske standardiseringsaktiviteter, og som:
i)        er en ikke-statslig nonprofitorganisation,
som er uafhængig af industrielle, kommercielle og erhvervsmæssige interesser
samt af andre interesser, der kan afstedkomme interessekonflikter 
ii)       har som vedtægtsmæssige formål og
aktiviteter at varetage miljøinteresser i standardiseringsprocessen på
europæisk plan 
iii)      har fået mandat af nationale nonprofit
miljøorganisationer i mindst to tredjedele af medlemsstaterne til at
repræsentere miljøinteresser i standardiseringsprocessen på europæisk plan.
d)      En europæisk organisation, der repræsenterer
sociale interesser i europæiske standardiseringsaktiviteter, og som:
i)        er en ikke-statslig
nonprofitorganisation, som er uafhængig af industrielle, kommercielle og
erhvervsmæssige interesser samt af andre interesser, der kan afstedkomme interessekonflikter

ii)       har som vedtægtsmæssige formål og
aktiviteter at varetage sociale interesser i standardiseringsprocessen på
europæisk plan 
iii)      har fået mandat af nationale nonprofit
sociale organisationer i mindst to tredjedele af medlemsstaterne til at
repræsentere sociale interesser i standardiseringsprocessen på europæisk plan.
FINANSIERINGSOVERSIGT
TIL FORSLAGET
1.           FORSLAGETS RAMME 
              1.1.    Forslagets betegnelse
              1.2.    Berørt(e)
politikområder inden for ABM/ABB-strukturen
              1.3.    Forslagets
art
              1.4.    Mål
              1.5.    Forslagets
begrundelse
              1.6.    Varighed
og finansielle virkninger
              1.7.    Påtænkt(e)
forvaltningsmetode(r)
2.           FORVALTNINGSFORANSTALTNINGER
              2.1.    Bestemmelser
om kontrol og rapportering
              2.2.    Forvaltnings-
og kontrolsystem
              2.3.    Foranstaltninger
til forebyggelse af svig og uregelmæssigheder
3.           FORSLAGETS ANSLÅEDE FINANSIELLE
VIRKNINGER 
              3.1.    Berørt(e)
udgiftspost(er) i budgettet og udgiftsområde(r) i den flerårige finansielle
ramme 
              3.2.    Anslåede
virkninger for udgifterne 
              3.2.1. Sammenfatning af de anslåede
virkninger for udgifterne 
              3.2.2. Anslåede virkninger
for aktionsbevillingerne 
              3.2.3. Anslåede virkninger
for administrationsbevillingerne
              3.2.4. Forenelighed med
indeværende flerårige finansielle ramme
              3.2.5. Tredjemands bidrag
til finansieringen 
              3.3.    Anslåede virkninger for
indtægterne
FINANSIERINGSOVERSIGT
TIL FORSLAGET

1.                      
FORSLAGETS RAMME 
1.1.                
Forslagets betegnelse

Forslag til Europa-Parlamentets og Rådets
forordning om europæisk standardisering og om ændring af Rådets direktiv
89/686/EØF og 93/15/EØF og Europa-Parlamentets og Rådets direktiv 94/9/EF,
94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/105/EF og
2009/23/EF.

1.2.                
Berørt(e) politikområde(r) inden for
ABM/ABB-strukturen[32] 

Afsnit 02 – Erhvervspolitik – Kapitel 02 03: Det
indre marked for varer og sektorpolitikker

1.3.                
Forslagets art 

Forslaget drejer sig om en forlængelse af en
eksisterende foranstaltning. 
Det bør bemærkes, at de beløb, der er anført i
denne finansieringsoversigt, ikke berører Kommissionens kommende forslag til
den flerårige finansielle ramme for tiden efter 2013. Budgetbevillinger til
denne aktion vil blive foreslået af Kommissionen inden for rammerne af den
årlige budgetprocedure. Denne
finansieringsoversigt er derfor begrænset til ét år (2013). 

1.4.                
Mål
1.4.1.          
Det eller de af Kommissionens flerårige strategiske
mål, som forslaget vedrører 

1a Konkurrenceevne for vækst og beskæftigelse

1.4.2.          
Specifikke mål og berørte ABM/ABB-aktiviteter 

Specifikt mål nr. 1.
Kontinuerlig overvågning af de opnåede resultater
på det indre marked og fremsættelse af nye lovgivningsmæssige eller
ikke-lovgivningsmæssige aktioner, når dette er hensigtsmæssigt.

1.4.3.          
Forventede resultater og virkninger

Forslaget fastægger de generelle rammer for
europæisk standardisering. Det indeholder en række elementer uden budgetmæssige
virkninger (f.eks. samarbejde mellem de europæiske standardiseringsorganer, de
nationale standardiseringsorganer og Kommissionen) samt retsgrundlaget for
finansieringen af en del af standardiseringsaktiviteterne, der udføres af de
europæiske standardiseringsorganer CEN, CENELEC og ETSI (herefter benævnt
ESO’er), og retsgrundlaget for finansiel støtte til europæiske organisationer,
der repræsenterer SMV’er, forbrugere samt miljøinteresser og sociale
interesser.
Finansieringen af en del af det europæiske
standardiseringssystem gennem ESO'er er af afgørende betydning for det indre
marked og bør videreføres. Systemet bør dog gøres mere effektivt. På den ene
side træffes der foranstaltninger for at gøre det hurtigere at fastlægge
europæiske standarder, der udarbejdes på Kommissionens anmodning. Der vil blive
brugt finansielle værktøjer til at tilskynde ESO'er til mere aktivt at søge
konsensus inden for kontroversielle emneområder og til at revidere nogle af de
interne processer. På den anden side indeholder dette forslag et skridt i
retning af radikalt forenklede, hurtigere og mere stabile ordninger for at øge
effektiviteten af den økonomiske støtte, der ydes af EU. Et betydeligt
forenklet og mindre bureaukratisk sæt af ordninger vil lette den administrative
byrde, som pålægges operationelle tjenester og modtagere. Denne administrative
byrde hindrer tjenestegrenene i at bruge deres ressourcer på politikmålene og
gennemførelse til tiden, samtidig med at den skaber overdrevent bureaukrati for
ESO’erne. Forslaget reformerer finansieringen af ESO’erne ved at indeholde en
mulighed for gradvis at bevæge den mod et resultatbaseret system baseret på
identificeringen af vedtagne indikatorer og målsætninger (outputs og
resultater) og på en forenkling af de faste beløb, som er helt adskilt fra
nogen kontrol af de faktiske gennemførelsesomkostninger. 
Den finansielle støtte til europæiske
organisationer, der repræsenterer SMV’er, forbrugere samt miljøinteresser og
sociale interesser, bør også videreføres. Indtil nu er disse blevet finansieret
gennem forskellige programmer, hvoraf de fleste udløber den 31. december 2013.
Det vil derfor være hensigtsmæssigt at strømline disse støtteordninger og samle
dem under samme retsgrundlag. Kriterierne for at modtage disse tilskud,
betingelserne for deres anvendelse og typen af finansielle bidrag ensrettes og
tilpasses de pågældende stakeholdergruppers behov, således at f.eks.
driftstilskud kan tildeles en europæisk organisation for hvert område af
økonomisk interesse eller samfundsinteresse. 
Princippet om gradvis nedtrapning af
driftstilskud, som ikke er faste støttebeløb, i henhold til artikel 113 i
finansforordningen gælder ikke for ESO’er i henhold til Europa-Parlamentets og
Rådets afgørelse nr. 1673/2006/EF af 24. oktober 2006 om finansiering af
europæisk standardisering. Denne undtagelse bør opretholdes i fremtiden.
Desuden er det den grundlæggende filosofi for
driftstilskud, at de yder midlertidig støtte til en organisation for at sætte
den i stand til at opnå økonomisk uafhængighed på længere sigt. Denne
degressivitet ville imidlertid være i modstrid med EU-politikken, hvor
SMV’ernes og samfundets interesseparters position skal styrkes for at sikre, at
det europæiske standardiseringssystem er inklusivt. I det sandsynlige tilfælde,
at der vil blive udarbejdet flere europæiske standarder i fremtiden, vil
arbejdsbyrden for de organisationer, der repræsenterer SMV’erne og samfundets
interesseparter i europæisk standardisering, blive forøget. Disse
organisationer spiller en permanent rolle, som er af afgørende betydning for
EU’s aktiviteter og politikker som følge af den kontekst, som de fungerer i, og
deres vedtægtsmæssige mål. Det er af afgørende betydning for udviklingen af
europæisk standardisering fortsat at fremme og tilskynde til at europæiske
organisationer, der repræsenterer, SMV’er, forbrugere samt miljøinteresser og
sociale interesser, deltager aktivt. Sådanne organisationer forfølger mål af
generel europæisk interesse og udgør, i kraft af det specifikke mandat, som nationale
nonprofitorganisationer har givet dem, eller gennem deres eksklusive
repræsentation af SMV'ernes interesser og samfundets interessegruppers
interesser, et europæisk netværk, der repræsenterer nonprofitorganer, der er
aktive i medlemsstaterne og fremmer principper og politikker, der er i
overensstemmelse med traktaternes mål. Som følge af den kontekst, som de
fungerer i, og deres vedtægtsmæssige mål spiller europæiske organisationer, der
repræsenterer SMV'er, forbrugere og miljøinteresser eller sociale interesser
inden for europæisk standardisering, en permanent rolle, som er af afgørende
betydning for EU's aktiviteter og politikker. Desuden tager udviklingen af en
standard mellem 1 og 3 år, hvilket kræver en langvarig involvering i den
tekniske proces. Vedvarende og aktiv deltagelse i et teknisk udvalg eller
arbejdsgruppe kræver et meget betydeligt tidsforbrug gennem en længere periode.
Det er derfor nødvendigt at udvide undtagelsen fra degressivitetsprincippet til
de udvalgte europæiske organisationer, der repræsenterer SMV’er, forbrugere
samt miljøinteresser og sociale interesser.

1.4.4.          
Virknings- og resultatindikatorer 

1)      Antallet af europæiske standarder
vedtaget af ESO’erne efter anmodning fra Kommissionen.
2)      Den tid, der går, fra ESO’ernes accept af
en anmodning om udarbejdelse af et udkast til europæisk standard til den
formelle vedtagelse af standarden.
3)      Den faktiske grad af deltagelse af
europæiske organisationer, der repræsenterer SMV’er, forbrugere samt
miljøinteresser og sociale interesser i den europæiske standardiseringsproces.
4)      De faktiske ændringer
standardiseringsstrukturer og –styring og deres virkning for antallet af
vedtagne standarder, hurtigheden for fastlæggelse af standarder og inddragelsen
af europæiske organisationer, der repræsenterer SMV'er, forbrugere samt
miljøinteresser og sociale interesser i den europæiske standardiseringsproces.

1.5.                
Forslagets begrundelse 
1.5.1.          
Behov, der skal opfyldes på kort eller lang sigt 

De behov, der skal opfyldes af forslaget kan
sammenfattes som følger:
1)      Europæisk standardisering er et vigtigt
og effektivt redskab til støtte for europæisk politik og lovgivning. Den har og
vil fortsat have stor betydning, idet standardisering understøtter det indre
marked for varer og tjenesteydelser og forebygger handelshindringer inden for
EU. Derfor bør ESO'ernes vedtagelse af europæiske standarder fortsætte og bør
samfinansieres af EU. Desuden bør retsgrundlaget ikke kun omfatte standarder
for produkter, men også standarder for tjenesteydelser.
2)      Standardisering i EU yder et betydeligt
bidrag til den europæiske økonomi. Brugen af standarder er et virkningsfuldt
strategisk redskab for virksomhederne til at øge deres konkurrenceevne. Derfor
er det vigtigt, at standarderne holder trit med stadig hurtigere produktudviklingscyklusser,
og at fastlæggelsen af standarder i Europa sker hurtigere.
3)      Standarder vil få betydning for flere og
flere grupper i det europæiske samfund, herunder alle former for virksomheder
og mange enkeltpersoner. En standard er resultatet af en konsensus, der opnås
mellem deltagerne i udviklingen af standarden. For at en standard kan blive
accepteret af både virksomhederne og forbrugerne, skal en bred række af
deltagere involveres. Forslag bør derfor sikre, at det europæiske
standardiseringssystem bliver så inklusivt som muligt ved at alle parterne
forpligter sig til et system baseret på kerneværdier om åbenhed,
gennemsigtighed og videnskabelig soliditet og gennem en løbende forbedring af
standardiseringsstrukturer og styreformer.
4)      Standarder skal være tilgængelige for at
sikre interoperabilitet mellem tjenester og applikationer inden for
informations- og kommunikationsteknologi, således at Europa kan høste det fulde
udbytte af anvendelsen af ikt. De mest relevante ikt-standarder, der er
udviklet af specialiserede fora og konsortier, bør spille en mere fremtrædende
rolle på områder, hvor ESO'er ikke er aktive, hvor ESO-standarder ikke har
vundet indpas på markedet, eller hvor disse standarder er forældede. Disse
standarder bør derfor anerkendes formelt, således at de kan anvendes af
offentlige myndigheder ved offentlige indkøb.

1.5.2.          
Merværdien ved en indsats fra EU's side

Europæiske standarder spiller en meget vigtig
rolle for, hvordan det indre marked for industriprodukter fungerer. Europæiske
standarder erstatter nationale standarder, der ofte er i strid med hinanden,
hvilket kan skabe hindringer for adgangen til et nationalt marked. Europæiske
standarder kan opdeles i to kategorier:
a) Europæiske standarder udarbejdet på anmodning
fra Kommissionen på grundlag af et såkaldt "mandat", i henhold til
hvilket ESO'erne opfordres til at udarbejde tekniske specifikationer af
normativ karakter, som opfylder de krav, der er fastsat i mandatet. Disse
standarder kan inddeles i to underkategorier:
- Harmoniserede europæiske standarder, der sikrer,
at produkterne opfylder de væsentlige krav som fastsat i EU-lovgivningen.
Overensstemmelse med en "harmoniseret" europæisk standard garanterer,
at produkter opfylder det krævede sikkerhedsniveau. Brugen af harmoniserede
standarder er dog stadig frivillig, og en fabrikant kan anvende enhver anden
teknisk løsning, som påviser, at den pågældendes produkt opfylder de væsentlige
krav. Andelen af harmoniserede europæiske standarder er steget de sidste to
årtier, fra 3,55 % til 20 % i 2009. 
- Andre europæiske standarder til støtte for
europæiske politikker.
b) De resterende europæiske standarder er vedtaget
uden for EU-lovgivningen på initiativ af virksomheder, nationale
standardiseringsorganer eller andre interesseparter, eller på anmodning af
Kommissionen. 
Europæiske standarder og især harmoniserede
standarder er afgørende for et velfungerende indre marked for varer. Men
udarbejdelsen af standarder er en arbejdskraftintensiv og tidskrævende
aktivitet udført af nationale eksperter. Afgørelse nr. 1673/2006/EF fastlægger
derfor retsgrundlaget for finansiel støtte til de centrale sekretariater hos de
europæiske standardiseringsorganer med henblik på at forbedre kvaliteten af
harmoniserede standarder og fremme europæisk standardisering på internationalt
plan. Europa-Kommissionen og EFTA indgår rammeaftaler om partnerskab med hver
ESO, hvorunder forslag til finansiering kan sendes til Kommissionen.
Rammeaftalerne om partnerskab fastsætter de administrative og finansielle
regler for finansiering af standardiseringsaktiviteterne og fastlægger den
generelle kontekst og de betingelser, under hvilke den finansielle støtte kan
tildeles. Dette forslag erstatter afgørelsen nr. 1673/2006/EF.

1.5.3.          
Erfaringer fra lignende foranstaltninger

Forslaget tager hensyn til de evalueringer, der
blev foretaget i forbindelse med afgørelse nr. 1673/2006/EF, og som der
henvises til i konsekvensanalysen.

1.5.4.          
Sammenhæng med andre relevante instrumenter og
eventuel synergivirkning

Dette forslag er fuldt ud i overensstemmelse med
andre relevante instrumenter, dvs. alle retsakter, der er anført i bilag 4 i
den medfølgende konsekvensanalyse. 

1.6.                
Varighed og finansielle virkninger 

Forslag af ubegrænset varighed 

1.7.                
Påtænkt(e) forvaltningsmetoder(r)[33] 

Direkte central forvaltning ved Kommissionen.

2.                      
FORVALTNINGSFORANSTALTNINGER 
2.1.                
Bestemmelser om kontrol og rapportering 

De fælles mål for samarbejdet og de administrative
og finansielle betingelser vedrørende de tilskud, der tildeles de europæiske
standardiseringsorganer og de andre organisationer, der er omhandlet i
forslaget, vil blive fastlagt i de rammeaftaler om partnerskab, der vil blive
indgået af Kommissionen og disse organer og organisationer i overensstemmelse
med finansforordningen og forordning (EF, Euratom) nr. 2342/2002. Disse rammeaftaler
samt aftaler om tilskud vil fastsætte bestemmelserne om kontrol og
rapportering.
Desuden pålægger forslaget de europæiske
standardiseringsorganer og de øvrige organisationer, der er omhandlet i
forslaget, at indsende årlige rapporter til Kommissionen om gennemførelsen af
deres forpligtelser. 

2.2.                
Forvaltnings- og kontrolsystem 
2.2.1.          
Konstaterede risici 

De europæiske standardiseringsorganer har et
solidt finansielt grundlag. Indkaldelse af forslag for andre organisationer
omhandlet i forslaget vil indeholde finansielle udvælgelseskriterier for at
forhindre eventuelle finansielle risici. Der er således ikke blevet konstateret
finansielle risici.

2.2.2.          
Påtænkt(e) kontrolmetode(r) 

De påtænkte kontrolmetoder er fastlagt i
finansforordningen og forordning (EF, Euratom) nr. 2342/2002. De vil blive
specificeret nærmere i de rammeaftaler om partnerskab og aftaler om tilskud,
som vil blive undertegnet af Kommissionen og de europæiske
standardiseringsorganer og de andre organisationer, der er omhandlet i
forslaget. Det specificeres også udtrykkeligt i forslaget, at de aftaler og
kontrakter, der indgås som følge af denne forordning, skal indeholde
bestemmelser om opfølgning og finansiel kontrol, der skal foretages af
Kommissionen eller en bemyndiget repræsentant for denne, og om revision, der
foretages af Revisionsretten, eventuelt på stedet.

2.3.                
Foranstaltninger til forebyggelse af svig og
uregelmæssigheder 

Forslaget indeholder en bestemmelse, ifølge
hvilken Kommissionen skal sikre, at EU's finansielle interesser beskyttes ved
anvendelse af forebyggende foranstaltninger mod svig, korruption og andre
ulovlige aktiviteter, ved effektiv kontrol og ved inddrivelse af uretmæssigt
udbetalte beløb og, hvis der konstateres uregelmæssigheder, ved hjælp af
effektive, forholdsmæssige og afskrækkende sanktioner i overensstemmelse med
forordning (EF, Euratom) nr. 2988/95, (Euratom, EF) nr. 2185/96 og (EF) nr.
1073/1999. 

3.                      
FORSLAGETS ANSLÅEDE FINANSIELLE VIRKNINGER 
3.1.                
Berørt(e) udgiftspost(er) i budgettet og
udgiftsområde(r) i den flerårige finansielle ramme 

·      Eksisterende udgiftsposter i budgettet 
 Udgiftsområde i den flerårige finansielle ramme || Budgetpost || Udgiftens art || Bidrag 
 OB/IOB[34] || fra EFTA-lande[35] || fra kandidat-lande[36] || fra tredjelande || i.h.t. artikel 18, stk. 1, litra aa), i finansforordningen 
 1a Konkurrence­evne for vækst og beskæftigelse || Artikel 02 03 04 - Standardisering og tilnærmelse af lovgivningerne || OB || JA || NEJ || NEJ || NEJ 
·      Nye budgetposter, som der er brug for: Artikel 02 03 04 bør opdeles i
to separate artikler: 
–     
artikel 02 03 04 01 bør erstatte den tidligere
artikel 02 03 04 og bør omfatte de bevillinger, der er øremærket til den, idet
den dækker finansiel støtte til standardiseringsaktiviteter i CEN, CENELEC and
ETSI
–     
artikel 02 03 04 02 skal bestå af følgende
bevillinger, som tidligere var forpligtede og betalt under artikel 02.02.01,
17.02.02.00 og 07.03.07 til aktiviteter i forbindelse med standardisering: 2,1
mio. EUR fra budgetpost 02.02.01, 1,4 mio. EUR fra budgetpost 17.02.02.00 og
0,2 mio. EUR fra budgetpost 07.03.07 vil blive overført til den nye budgetpost
02 03 04 02.
–     
artikel 02.02.01, 17.02.02.00 og 07.03.07 vil i den
finansielle programmering blive reduceret med ovennævnte beløb svarende til
standardiseringsaktiviteterne.
–     
bevillingerne til tilskud til andre organisationer,
der repræsenterer samfundets interesseparter inden for standardisering indgår i
andre budgetartikler (f.eks. 04.03.03.02). 
 Udgiftsområde i den flerårige finansielle ramme || Budgetpost || Udgiftens art || Bidrag 
 OB/IOB || fra EFTA-landene || fra kandidatlandene || fra tredjelande || i.h.t. artikel 18, stk. 1, litra aa), i finansforordningen 
 1a Konkurrence­evne for vækst og beskæftigelse || Artikel 02 03 04 01 — Støtte til standardiseringsaktiviteter udført af CEN, CENELEC og ETSI || OB || JA || NEJ || NEJ || NEJ 
 1a Konkurrence­evne for vækst og beskæftigelse || Artikel 02 03 04 02 — Støtte til organisationer, der repræsenterer SMV'er og samfundets interesseparter i standardiseringsaktiviteterne || OB || JA || NEJ || NEJ || NEJ 

3.2.                
Anslåede virkninger for udgifterne[37]
3.2.1.          
Sammenfatning af de anslåede virkninger for udgifterne

i mio. EUR (tre decimaler)
 Udgiftsområde i den flerårige finansielle ramme: || Nummer || 1a Konkurrenceevne for vækst og beskæftigelse 
   ||   ||   || År N[38] || År N+1 || År N+2 || År N+3 || År  N+ 4-6 || I ALT 
  Aktionsbevillinger ||   ||   ||   ||   ||   ||   ||   ||   
 Artikel 02 03 04 01 — Støtte til standardiseringsaktiviteter udført af CEN, CENELEC og ETSI || Forpligtelser || (1) || 23,5 || -- || -- || -- || -- || -- || -- || -- 
 Betalinger || (2) || 9 || -- || -- || -- || -- || -- || -- || -- 
 Artikel 02 03 04 02 — Støtte til organisationer, der repræsenterer SMV'er og samfundets interesseparter i standardiseringsaktiviteterne || Forpligtelser || (1a) || 3,7 || -- || -- || -- || -- || -- || -- || -- 
 Betalinger || (2a) || 3,7 || -- || -- || -- || -- || -- || -- || -- 
 Bevillinger af administrativ art, finansieret over bevillingsrammen for særprogrammer[39] ||   ||   ||   || -- || -- || -- || -- || -- 
 Artikel 02 01 04 02 - ||   || (3) || 0,2 || -- || -- || -- || -- || -- || -- || -- 
 Udelukkende til orientering vil følgende poster blive reduceret (disse beløb indgår ikke i de samlede beløb): ||   ||   ||   ||   ||   ||   ||   ||   ||   ||   
 Artikel 02.02.01(udgiftsområde 1a) || Forpligtelser ||   || -2,1 || -- || -- || -- || -- || -- || -- || -- 
 Betalinger ||   || -2,1 || -- || -- || -- || -- || -- || -- || -- 
 Artikel 17.02.02.00 (udgiftsområde 3 b) || Forpligtelser ||   || -1,4 || -- || -- || -- || -- || -- || -- || -- 
 Betalinger ||   || -1,4 || -- || -- || -- || -- || -- || -- || -- 
 Artikel 07.03.07(udgiftsområde 2) || Forpligtelser ||   || -0,2 || -- || -- || -- || -- || -- || -- || -- 
 Betalinger ||   || -0,2 || -- || -- || -- || -- || -- || -- || -- 
 Bevillinger I ALT under UDGIFTSOMRÅDE 1.a i den flerårige finansielle ramme || Forpligtelser || =1+1a +3 || 27,4 || -- || -- || -- || -- || -- || -- || -- 
 Betalinger || =2+2a +3 || 12,9 || -- || -- || -- || -- || -- || -- || -- 
 Udgiftsområde i den flerårige finansielle ramme: || 5 || "Administrative udgifter" 
i mio. EUR (tre decimaler)
   ||   ||   || År N || År N+1 || År N+2 || År N+3 || År  N+ 4-6 || I ALT 
 GD: ENTR, SANCO, MARKT, MOVE, ENV og INFSO || 
  Menneskelige ressourcer || 3,5 || -- || -- || -- || -- || -- || -- || -- 
  Andre administrations­udgifter || 0,3 || -- || -- || -- || -- || -- || -- || -- 
 I ALT || Bevillinger || -- || -- || -- || -- || -- || -- || -- ||   
 Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || 3,8 || -- || -- || -- || -- || -- || -- || -- ||   
i mio. EUR (tre decimaler)
   ||   ||   || 2013 || 2014 || 2015 || 2016 || 2017-2020 || I ALT 
 Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 3,8 || -- || -- || -- || -- || -- || -- || -- 
 Betalinger || 3,8 || -- || -- || -- || -- || -- || -- || -- 

3.2.2.          
Anslåede virkninger for aktionsbevillingerne 

Forslaget medfører anvendelse af
aktionsbevillinger som anfør herunder:
Forpligtelsesbevillinger i mio. EUR (3 decimaler)
 Der angives mål og resultater   ò ||   || År N || År N+1 || År N+2 || År N+3 || År  N+ 4-6 || I ALT 
 RESULTATER 
 Type resultater[40] || Resultaternes gennemsnitl. omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater i alt || Omkostninger i alt 
 SPECIFIKT MÅL NR. 1: Kontinuerlig overvågning af de opnåede resultater på det indre marked og fremsættelse af nye lovgivningsmæssige eller ikke-lovgivningsmæssige aktioner, når dette er hensigtsmæssigt. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 ESO’ernes Central­sekretariat   || (A) || 3,35 || 3 || 10 || -- || -- || -- || -- || -- || -- || -- || -- || -- || -- || -- || -- || -- || -- 
 Oversættelse af standarder || (B) || 0,55 || 2 || 1,1 || -- || -- || -- || -- || -- || -- || -- || -- || -- || -- || -- || -- || -- || -- 
 Standardiseringsarbejde (inklusive IKT) || (C) || 0,4 || 25 || 11 || -- || -- || -- || -- || -- || -- || -- || -- || -- || -- || -- || -- || -- || -- 
 Fremme af europæiske standarder || (D) || 0,1 || 1 || 0,1 || -- || -- || -- || -- || -- || -- || -- || -- || -- || -- || -- || -- || -- || -- 
 Revisioner, evalueringer, og specifikke projekter || (E) || 0,8 || 1 || 0,8 || -- || -- || -- || -- || -- || -- || -- || -- || -- || -- || -- || -- || -- || -- 
 Undersøgelser og teknisk bistand || (D) (E) || 1,2 || 0 || 0 || -- || -- || -- || -- || -- || -- || -- || -- || -- || -- || -- || -- || -- || -- 
 Fremme og udvikling af Eurocodes || (D) (E) || 0,5 || 1 || 0,5 || -- || -- || -- || -- || -- || -- || -- || -- || -- || -- || -- || -- || -- || -- 
 Støtte til organisationer, der repræsenterer SMV 'er || (A) til (E) || 2,0 || 1 || 2,0 || -- || -- || -- || -- || -- || -- || -- || -- || -- || -- || -- || -- || -- || -- 
 Støtte til organisationer, der repræsenterer samfundets interesseparter || (A) til (E) || 0,75 || 2 || 1,5 || -- || -- || -- || -- || -- || -- || -- || -- || -- || -- || -- || -- || -- || -- 
 Subtotal for specifikt mål nr. 1 ||   ||   || -- || -- || -- || -- || -- || -- || -- || -- || -- || -- || -- || -- || -- || -- 
 OMKOSTNINGER I ALT || 36 || 27 || -- || -- || -- || -- || -- || -- || -- || -- || -- || -- || -- || -- || -- || -- 

3.2.3.          
Anslåede virkninger for
administrationsbevillingerne
3.2.3.1.    
Resumé 

Forslaget/initiativet medfører anvendelse af
administrationsbevillinger som anført herunder:
i mio. EUR (tre
decimaler)
   || År N || År N+1 || År N+2 || År N+3 || År  N+ 4-6 || I ALT 
 UDGIFTSOM­RÅDE 5 i den flerårige finansielle ramme ||   ||   ||   ||   ||   ||   ||   ||   
 Menneskelige ressourcer || 3,5 || -- || -- || -- || -- || -- || -- || -- 
 Andre administrations­udgifter || 0,3 || -- || -- || -- || -- || -- || -- || -- 
 Subtotal for UDGIFTSOMRÅDE 5 i den flerårige finansielle ramme || 3,8 || -- || -- || -- || -- || -- || -- || -- 
 Uden for UDGIFTSOMRÅDE 5[41] i den flerårige finansielle ramme ||   ||   ||   ||   ||   ||   ||   ||   
 Menneskelige ressourcer || 0 || -- || -- || -- || -- || -- || -- || -- 
 Andre administrations-udgifter || 0,2 || -- || -- || -- || -- || -- || -- || -- 
 Subtotal uden for UDGIFTSOMRÅDE 5 i den flerårige finansielle ramme || 0,2 || -- || -- || -- || -- || -- || -- || -- 
 I ALT || 4 || -- || -- || -- || -- || -- || -- || -- 

3.2.3.2.    
 Anslået behov for
menneskelige ressourcer 

Forslaget medfører anvendelse af menneskelige
ressourcer som anført herunder:
Overslag angives i hele tal (eller med højst
en decimal)
   || År N || År N+1 || År N+2 || År N+3 || År  N+ 4-6 
  Stillinger i stillingsfortegnelsen (tjenestemænd og midlertidigt ansatte) || 
 XX 01 01 01 (i hovedsædet og i Kommissionens repræsentationskontorer) || 2,9 || -- || -- || -- || -- || -- || -- 
 XX 01 01 02 (i delegationer) || 0 || -- || -- || -- || -- || -- || -- 
 XX 01 05 01 (indirekte forskning) || 0 || -- || -- || -- || -- || -- || -- 
 10 01 05 01 (direkte forskning) || 0 || -- || -- || -- || -- || -- || -- 
   Eksternt personale (i fuldtidsækvivalenter) FTE)[42] || 
 XX 01 02 01 (CA, INT, SNE under den samlede bevillingsramme) || 0,6 || -- || -- || -- || -- || -- || -- 
 XX 01 02 02 (CA, INT, JED, LA og SNE i delegationerne) || 0 || -- || -- || -- || -- || -- || -- 
 XX 01 05 02 (CA, INT og SNE – indirekte forskning) || 0 || -- || -- || -- || -- || -- || -- 
 10 01 05 02 (CA, INT, SNE – direkte forskning) || 0 || -- || -- || -- || -- || -- || -- 
 Andre budgetposter (skal angives) || 0 || -- || -- || -- || -- || -- || -- 
 I ALT || 7 || -- || -- || -- || -- || -- || -- 
XX angiver det berørte
politikområde eller budgetafsnit.
Personalebehovet vil blive dækket ved hjælp af det
personale, som GD'et allerede har afsat til aktionen, og/eller interne rokader
i GD'et, eventuelt suppleret med yderligere bevillinger, som tildeles det
ansvarlige GD i forbindelse med den årlige tildelingsprocedure under
hensyntagen til de budgetmæssige begrænsninger.
Opgavebeskrivelse:
 Tjenestemænd og midlertidigt ansatte || Gennemførelsen af forordningen (dvs. forvaltning af standardiseringsaktiviteter og deres finansiering, herunder ikt, og forvaltning af tilskud til organisationer, der repræsenterer SMV 'er og samfundets interesseparter) 
 Eksternt personale || Udsendte nationale eksperter vil bidrage til opfølgningen af standardiseringsaktiviteter, herunder på ikt-området. Kontraktansatte vil hovedsagelig varetage forvaltningsopgaver. 

3.2.4.          
Forenelighed med indeværende flerårige finansielle
ramme 

Forslaget er foreneligt med indeværende flerårige
finansielle ramme. Visse bevillinger vil måske blive flyttet fra andre
budgetmæssige afsnit til afsnit 2 (erhvervspolitik) som beskrevet i punkt 3.1.

3.2.5.          
Tredjemands bidrag til finansieringen 

Forslaget indeholder bestemmelser om
samfinansiering, jf. følgende overslag:
i mio. EUR (3 decimaler)
   || År N || År N+1 || År N+2 || År N+3 || År  N+ 4-6 || I alt 
 Organ, som deltager i samfinansieringen (angives) || EFTA || EFTA || EFTA || EFTA || EFTA || EFTA || EFTA || EFTA 
 Samfinansierede bevillinger I ALT || 0,7 || -- || -- || -- || -- || -- || -- || -- 

3.3.                
Anslåede virkninger for indtægterne 

Forslaget har ingen finansielle virkninger for
indtægterne.
[1]               EUT C […] af […], s. […].
[2]               EFT L 24 af 21.7.1998, s. 37.
[3]               EUT L 315 af 15.11.2006, s. 9.
[4]               EFT L 36 af 7.2.1987, s. 31.
[5]               EUT L 376 af 27.12.2006.
[6]               EFT L 71 af 17.3.1980, s. 1.
[7]               EFT L 399 af 30.12.1989, s. 18.
[8]               EFT L 121 af
15.5.1993, s. 20.
[9]               EFT L 100 af 19.4.1994, s. 1.
[10]             EFT L 164 af 30.6.1994, s. 15.
[11]             EFT L 213 af 7.9.1995, s. 1.
[12]             EFT L 181 af 9.7.1997, s. 1.
[13]             EUT L 135 af 30.4.2004, s. 1.
[14]             EUT L 154 af 14.6.2007, s. 1.
[15]             EUT L 264 af 8.10.2009, s. 12.
[16]             EUT L 122 af 16.5.2009, s. 6.
[17]             EUT L 218 af 13.8.2008, s. 82.
[18]             EUT L 134 af 30.4.2004, s. 1.
[19]             EUT L 134 af 30.4.2004, s. 114.
[20]             EUT L 260 af 3.10.2009, s. 20.
[21]             EFT L 108 af 24.4.2002, s. 33.
[22]             EFT L 248 af 16.9.2002, s. 1.
[23]             EFT L 357 af 31.12.2002, s. 1.
[24]             EUT L 310 af 9.11.2006, s. 15.
[25]             EUT L 404 af 30.12.2006, s. 39.
[26]             EUT L 149 af 9.6.2007, s. 1.
[27]             EFT L 312 af 23,12,1995, s. 1.
[28]             EFT L 292 af 15.11.1996, s. 2.
[29]             EFT L 136 af 31.5.1999, s. 1.
[30]             EUT L 55 af 28.2.2011, s. 13.
[31]             EUT L 88 af 4.4.2011, s. 5.
[32]             ABM: Activity-Based Management (aktivitetsbaseret
forvaltning) – ABB: Activity Based Budgeting (aktivitetsbaseret budgetlægning).
[33]             Forklaringer vedrørende forvaltningsmåder og referencer
til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html
[34]             OB = opdelte bevillinger/IOB = ikke-opdelte bevillinger.
[35]             EFTA: Den Europæiske Frihandelssammenslutning. 
[36]             Kandidatlande og i givet fald potentielle kandidatlande
fra Vestbalkan.
[37]             De beløb, der er anført under 3.2, bør tilpasses
inflationen og justeres i overensstemmelse hermed.
[38]             År N er lig med det år, hvor iværksættelsen af forslaget
forventes at begynde, dvs. 2013. 
[39]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[40]             Resultater er de produkter og tjenesteydelser, der skal
leveres (f.eks.: antal finansierede studenterudvekslinger, antal km bygget vej
osv.). (A) = administrativ støtte, (B) = oversættelsestjenester, (C) = faktisk
standardiseringsarbejde, (D) pr- og oplysningsvirksomhed, herunder konferencer
og (E) = andre intellektuelle tjenesteydelser.
[41]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[42]             CA = kontraktansat; INT = vikar;
("Intérimaire"); JED = "Jeune Expert en
Délégation" (ung ekspert i en delegation); LA= lokalt ansat; SNE =
udstationeret national ekspert.